mteb/MIRACLReranking huggingface dataset:
কাজল অভিনীত চলচ্চিত্রের তালিকা কজোল একজন ভারতীয় অভিনেত্রী, যিনি বলিউড চলচ্চিত্রে তার কাজের জন্য পরিচিত। ১৯৯২ সালে বেখুদি চলচ্চিত্রের দ্বারা তিনি পর্দায় আত্মপ্রকাশ করেছিলেন, কিন্তু চলচ্চিত্রটি বাণিজ্যিক ভাবে ব্যর্থত হয়। তবে, ১৯৯৩ সালে বাণিজ্যিকভাবে সফল থ্রিলার বাজীগার ছবিতে শাহরুখ খানের বিপরীতে অভিনয়ের জন্য স্বাক্ষর করেন এবং তার অভিনয় জীবনের জন্য চলচ্চিত্রটি উল্লেখযোগ্য হয়ে ওঠে। তিনি ১৯৯৪ সালের উধার কি জিন্দাগি নামে একট ছবিতে অভিনয় করেন, যেখানে সমালোচনামূলক প্রশংসা অর্জন করেন তিনি। এই অভিনেতা অক্ষয় কুমার এবং সাইফ আলী খানের পাশাপাশি ইয়ে দিল্লাগি চলচ্চিত্রে অভিনয় করেন। ১৯৯৫ সালে মোট পাঁচটি চলচ্চিত্রে অভিনয় করেন কাজল। তিনি করণ অর্জুন চলচ্চিত্রে সংক্ষিপ্ত রূপে অভিনয় করেছিলেন এবং আদিত্য চোপড়া এর রোমাঞ্চকর দিলওয়ালে দুলহানিয়া লে যায়েঙ্গে চলচ্চিত্রে "সিমরন" নামে একটি অনাবাসী ভারতীয় চরিত্রে অভিনয় করেছিলেন, উভয় চলচ্চিত্র ওই বছরের সর্বোচ্চ-আয়কারী বলিউডের চলচ্চিত্রের মধ্যে স্থান পায়। এর পরের সাফল্যের সাথে বলিউডের কর্মজীবন শুরু হয়। ২০১৪ সালের হিসাবে, দিলওয়ালে দুলহানিয়া লা জায়েঙ্গে ভারতীয় চলচ্চিত্রের ইতিহাসে সবচেয়ে দীর্ঘতম সময় ধরে প্রদর্শিত ও সবচেয়ে বেশি প্রদর্শিত ভারতীয় চলচ্চিত্র। ১৯৯৫ সালে, তিনি বক্স অফিসে অসফল হালচাল এবং গুন্ডারাজ নামে দুটি চলচ্চিত্রে অভিনয় করেন। তার ১৯৯৬ সালে অভিনিত চলচ্চিত্রটি ছিল আর্থিক অনিশ্চিত বম্বাই কে বাবু।
ঋতুপর্ণা সেন ঋতুপর্ণা সেন (জন্ম: জুলাই ২৮, ১৯৭৮), যিনি ঋ সেন বা ঋ নামে পরিচিত, একজন ভারতীয় টেলিভিশন এবং চলচ্চিত্র অভিনেত্রী। তিনি একজন মডেল এবং টেলিভিশন অভিনেত্রী হিসেবে কর্মজীবন শুরু করেন। তার অভিনীত প্রথম চলচ্চিত্র "তেপান্তরের মাঠে", তবে এটি এখনো প্রেক্ষাগৃহে মুক্তি পায় নি। তিনি "বিষ", "গান্ডু" এবং "কসমিক সেক্স" ইত্যাদি চলচ্চিত্রে অভিনয় করেছেন।
অঞ্জনা (বাংলাদেশী অভিনেত্রী) অঞ্জনা (পর্দা নাম: অঞ্জনা সাহা, জন্ম ২৭ জুন ১৯৬৫) হলেন একজন বাংলাদেশী চলচ্চিত্র অভিনেত্রী। চলচ্চিত্র জগতে আসার আগে তিনি একজন নামী নৃত্যশিল্পী ছিলেন। তার অভিনীত প্রথম চলচ্চিত্র "সেতু" (১৯৭৬), কিন্তু তার পর্দায় অভিষেক হয় "দস্যু বনহুর" (১৯৭৬) চলচ্চিত্র দিয়ে। তার অভিনীত মোট মুক্তিপ্রাপ্ত চলচ্চিত্রের সংখ্যা প্রায় ৩ শতাধিক । তার অভিনীত উল্লেখযোগ্য চলচ্চিত্রগুলো হল "অশিক্ষিত" (১৯৭৮), "রূপালী সৈকতে" (১৯৭৯), "মোহনা" (১৯৮২), "পরিণীতা" (১৯৮৬), "রাম রহিম জন" (১৯৮৯)। "পরিণীতা" চলচ্চিত্রে ললিতা চরিত্রে অভিনয়ের জন্য ১১তম জাতীয় চলচ্চিত্র পুরস্কারে শ্রেষ্ঠ অভিনেত্রীর পুরস্কার লাভ করেন। এছাড়া তিনি "পরিণীতা" ও "রাম রহিম জন" ছবির জন্য দুইবার বাচসাস পুরস্কার লাভ করেন।
রাশি খান্না রাশি খান্না (ইংরেজি: Raashi Khanna; জন্ম: ৩০ নভেম্বর ১৯৯০) হলেন একজন ভারতীয় অভিনেত্রী যিনি মূলত তেলুগু চলচ্চিত্রে অভিনয় করেন। তার অভিনীত প্রথম তেলুগু চলচ্চিত্র ছিলো "উহালু গুসাগুসালাদে" যেটি ২০১৪ সালে মুক্তি পায়যদিও ২০১৩ সালে মুক্তিপ্রাপ্ত হিন্দি চলচ্চিত্র "মাদ্রাস ক্যাফে" ছিলো তার অভিনীত প্রথম চলচ্চিত্র। তেলুগু চলচ্চিত্র শিল্পের জনপ্রিয় অভিনেতা রবি তেজা এর সঙ্গে "বেঙ্গল টাইগার" চলচ্চিত্রে অসাধারণ অভিনয় করে তিনি প্রথম বক্স অফিস সফলতা পান এবং সমালোচকদের দৃষ্টি আকর্ষণ করেন।
কমলিকা বন্দ্যোপাধ্যায় কমলিকা বন্দ্যোপাধ্যায় (ইংরেজি: Kamalika Banerjee) একজন ভারতীয় টেলিভিশন এবং চলচ্চিত্র অভিনেত্রী। তিনি একজন টেলিভিশন অভিনেত্রী হিসেবে কর্মজীবন শুরু করেন। তার অভিনীত চলচ্চিত্রের মধ্যে রয়েছে "গান্ডু" (২০১০), অটোগ্রাফ (২০১০) ইত্যাদি।
নুসরাত জাহান নুসরাত জাহান (জন্ম: ৮ জানুয়ারি, ১৯৯০) একজন ভারতীয় বাংলা চলচ্চিত্র অভিনেত্রী। তাঁর প্রথম অভিনীত চলচ্চিত্র রাজ চক্রবর্তীর পরিচালনায় "শত্রু"। এই চলচ্চিত্রে তিনি জিতের বিপরীতে অভিনয় করেন। এই ছবিটি এসকে মুভিজের ব্যানারে মুক্তি পায়। এরপর তিনি "খোকা 8২০", "খিলাড়ি" চলচ্চিত্রে অভিনয় করেছেন। প্রতিটি ছবিই এসকে মুভিজের ব্যানারে মুক্তি পায়। এরমধ্যে রাজিব বিশ্বাস পরিচালিত সুপারস্টার অভিনেতা দেবের বিপরীতে অভিনীত "খোকা ৪২০" চলচ্চিত্রটি অত্যন্ত জনপ্রিয় হয়। এই ছবিতে আরো ছিলেন শুভশ্রী গাঙ্গুলী।
সুজাতা (অভিনেত্রী) সুজাতা (১০ ডিসেম্বর ১৯৫২-৬ এপ্রিল ২০১১) ছিলেন একজন ভারতীয় অভিনেত্রী যিনি তামিল, তেলুগু, কন্নড় এবং মালায়ালাম ভাষার চলচ্চিত্রে কাজ করেছেন। সুজাতা অভিনীত প্রথম তামিল ভাষার চলচ্চিত্র ছিলো ১৯৭৪ সালে মুক্তি পাওয়া "আভাল ওরু তোডার কাদাই" যেটি তামিল চলচ্চিত্র শিল্পের খ্যাতনামা পরিচালক কৈলাস বলচন্দ পরিচালনা করেছিলেন। তিনি তার অভিনীত বেশ কয়েকটি সিনেমায় সহ-শিল্পী হিসেবে কালজয়ী অভিনেতা কামাল হাসানকে পেয়েছেন। তিনি এছাড়াও তেলুগু সিনেমা শিল্পের কিংবদন্তী অভিনেতা এনটিআরের সঙ্গেও অভিনয় করার সুযোগ পেয়েছিলেন। তার জন্ম শ্রীলঙ্কায় হয়েছিলো, তিনি ১৫ বছর বয়সে ভারতে চলে আসেন পরিবারসমেত এবং স্থায়ীভাবে বাস করা শুরু করেন। তার চলচ্চিত্র জীবন শুরু হয় মালায়ালাম ভাষার চলচ্চিত্রে কাজ করার মধ্য দিয়ে।
জেমিনি গণেশন রামস্বামী গণেশন (১৭ নভেম্বর ১৯২০ – ২২ মার্চ ২০০৫), যিনি জেমিনি গণেশন নামে সর্বাধিক পরিচিত, ছিলেন একজন ভারতীয় তামিল চলচ্চিত্র অভিনেতা। তাকে তামিল ভাষায় 'কাদাল মান্নান' যার বাংলা অর্থ হচ্ছে প্রেমের রাজা বলা হত কারণ তার অভিনীত চলচ্চিত্রগুলোর প্রেম কাহিনীগুলো অনেক দর্শক জনপ্রিয়তা পেত। জেমিনি ছিলেন তামিল চলচ্চিত্র শিল্পের অন্যতম একজন কিংবদন্তি অভিনেতা আরো ছিলেন এম জি রামচন্দ্রন (এমজিআর হিসেবে পরিচিত), শিবাজি গণেশন, নাগেশ, জেমিনির পত্নী সাবিত্রী, সরোজা দেবী (অভিনেত্রী), কাঞ্চনা (অভিনেত্রী) এবং কে আর বিজয়া (অভিনেত্রী)। শিবাজি গণেশন আর এম জি রামচন্দ্রনের চাইতে জেমিনি অভিনীত চলচ্চিত্রগুলো ভালো ব্যবসা করতে পারত প্রেম কাহিনী থাকার কারণে। জেমিনি অনেক গুরুত্বপূর্ণ পুরষ্কার লাভ করেন তন্মধ্যে রয়েছে পদ্মশ্রী (১৯৭১), কালাইমামণি, এম জি রামচন্দ্রন গোল্ডমেডেল এবং স্ক্রীন লাইফটাইম এ্যাচিভমেন্ট এ্যাওয়ার্ড। তার জন্ম একটি গোঁড়া হিন্দু পরিবারে হয়েছিল এবং তামিল ফিল্ম ইন্ডাস্ট্রিতে ১৯৪০ এর দশকের মাঝখানদিকে ঢোকার সময় তিনি ছিলেন অন্যতম স্নাতক।
সালমা আগা সালমা আগা () সিন্ধু প্রদেশের করাচীতে জন্মগ্রহণকারী পাকিস্তানী ব্রিটিশ গায়িকা ও ভারতীয় বংশোদ্ভূত বিশিষ্ট পাকিস্তানী অভিনেত্রী। ১৯৮০-এর দশক থেকে ১৯৯০-এর দশকের শুরুর দিক পর্যন্ত গানের পাশাপাশি ভারতীয় চলচ্চিত্রে অভিনয় করেছেন। তাঁর অভিনীত প্রথম আবেগঘন চলচ্চিত্র ছিল নিকাহ। তিনটি বিভাগে মনোনীত হয়ে একটিতে ফিল্মফেয়ার সেরা মহিলা নেপথ্য কণ্ঠশিল্পীর পুরস্কার লাভ করেন। এছাড়াও সেরা অভিনেত্রী বিভাগের জন্যও মনোনীত হয়েছিলেন তিনি।
শাবানা অভিনীত চলচ্চিত্রের তালিকা শাবানা একজন বাংলাদেশী কিংবদন্তী চলচ্চিত্র অভিনেত্রী। শিশুশিল্পী হিসেবে "নতুন সুর" চলচ্চিত্রে তাঁর চলচ্চিত্রে আবির্ভাব ঘটে। পরে ১৯৬৭ সালে চকোরী চলচ্চিত্রে চিত্রনায়ক নাদিমের বিপরীতে প্রধান নারী চরিত্রে অভিনয় করেন। শাবানার প্রকৃত নাম রত্না। চিত্র পরিচালক এহতেশাম "চকোরী" চলচ্চিত্রে তাঁর শাবানা নাম প্রদান করেন। তাঁর পূর্ণ নাম আফরোজা সুলতানা। পৈতৃক বাড়ি চট্টগ্রাম জেলার রাউজান উপজেলার ডাবুয়া গ্রামে। তিনি তার ৩৬ বছর কর্মজীবনে ২৯৯টি চলচ্চিত্রে অভিনয় করেন। এর মধ্যে সর্বাধিক ১৩০টি চলচ্চিত্রে অভিনয় করেন আলমগীরের বিপরীতে। শ্রেষ্ঠ অভিনেত্রী হিসেবে ৯ বার ও প্রযোজক হিসেবে ১ বার জাতীয় চলচ্চিত্র পুরস্কার লাভ করেন এবং ২০১৭ সালে আজীবন সম্মাননায় ভূষিত হন।
বিষকন্যা বিষকন্যা (ইংরেজি: Vishkanya) হল ১৯৯১ সালের বলিউড নির্মিত হিন্দি ভাষার অ্যাকশন ফ্যান্টাসি চলচ্চিত্র। এই সিনেমাটির পরিচালক জগ মুনধ্রা। ভারতীয় মডেল ও অভিনেত্রী পুজা বেদী অভিনীত প্রথম চলচ্চিত্র বিষকন্যা।
অরুন্ধতী (২০১৪-এর চলচ্চিত্র) অরুন্ধতী ২০১৪ সালের একটি ভারতীয় বাংলা চলচ্চিত্র। শ্রী ভেঙ্কটেশ ফিল্মস ও সুরিন্দার ফিল্মস প্রযোজিত এবং সুজিত মন্ডল পরিচালিত এই চলচ্চিত্রে প্রধান চরিত্রঃ এক রাণীর ভূমিকায় আছেন খ্যাতনামা অভিনেত্রী কোয়েল মল্লিক। আরও আছেন খ্যাতনামা অভিনেতা ইন্দ্রনীল সেনগুপ্ত। ২০০৯ সালের অণুষ্কা শেটি ও সোনু সূদ অভিনীত সুপার-হিট তেলুগু চলচ্চিত্র "অরুন্ধতী"র পুনঃনির্মাণ এই চলচ্চিত্র।
তনুজা তনুজা সমর্থ (মারাঠী: तनुजा समर्थ) (জন্মঃ ২৩ সেপ্টেম্বর, ১৯৪৩) ভারতীয় চলচ্চিত্র শিল্প বা বলিউডের অন্যতম জনপ্রিয় অভিনেত্রী। তবে 'তনুজা' নামেই চলচ্চিত্র অঙ্গনে তিনি অতি পরিচিত ব্যক্তিত্ব। এছাড়াও, তিনি 'তনুজা মুখার্জি' নামেও পরিচিত। বাংলা, মারাঠী এবং গুজরাটি চলচ্চিত্রেও তিনি ধারাবাহিকভাবে অভিনয় করেছেন। "জাকুল (মারাঠী)", "এন্টনী ফিরিঙ্গী (বাংলা)", "দেয়া নেয়া", "তিন ভুবনের পারে (১৯৬৯)", "প্রথম কদম ফুল", "রাজকুমারী", "সীমানা পেরিয়ে" (বাংলাদেশ) তাঁর অভিনীত উল্লেখযোগ্য চলচ্চিত্র।শ্রেষ্ট অভিনিত চলচিত্র রাজকুমারি।
ববিতা অভিনীত চলচ্চিত্রের তালিকা ফরিদা আক্তার পপি (ববিতা নামে পরিচিত; জন্ম: ৩০ জুলাই, ১৯৫৩) বাংলাদেশের একজন চলচ্চিত্র অভিনেত্রী এবং প্রযোজক। তিনি বাংলাদেশের চলচ্চিত্রের ৭০-৮০-র দশকের অভিনেত্রী ছিলেন। তিনি সত্যজিৎ রায়ের "অশনি সংকেত" চলচ্চিত্রের মাধ্যমে আন্তর্জাতিক চলচ্চিত্র অঙ্গনে প্রশংসিত হন। ববিতা ২৫০ এর বেশি চলচ্চিত্রে অভিনয় করেন। তিনি ১৯৭৬ সালে জাতীয় চলচ্চিত্র পুরস্কার প্রবর্তনের পর টানা তিনবার শ্রেষ্ঠ অভিনেত্রীর পুরস্কার জেতেন। এছাড়া ১৯৮৬ সালে আরেকবার শ্রেষ্ঠ অভিনেত্রী, ১৯৯৭ সালে শ্রেষ্ঠ প্রযোজক এবং ২০০২ ও ২০১২ সালে দুইবার শ্রেষ্ঠ পার্শ্ব অভিনেত্রীর পুরস্কার লাভ করেন।
জাইরা ওয়াসিম জাইরা ওয়াসিম একজন ভারতীয় টিভি শিশুশিল্পী। জারিয়া, আমির খান অভিনীত চলচ্চিত্র দঙ্গল এর মূখ্য চরিত্র গীতা ভগত এর কিশোরী চরিত্রের অভিনেত্রী।
চলচ্চিত্র ছাড়াও তিনি বেশ কিছু জাতীয় পর্যায়ে বিজ্ঞাপন করেছেন।
অনুষ্কা শেট্টি গৃহীত পুরস্কার ও মনোনয়ন তালিকা অনুষ্কা শেট্টি একজন ভারতীয় চলচ্চিত্র অভিনেত্রী, যিনি মূলত দক্ষিণ ভারতীয় চলচ্চিত্র শিল্পে কাজ করেন, যেখানে তিনি নিজেকে একজন নেতৃস্থানীয় অভিনেত্রী হিসেবে প্রতিষ্ঠিত করেছেন। চলচ্চিত্র শিল্পে সর্বাধিক পুরষ্কার পাওয়া অভিনেত্রীর মধ্যে তিনি একজন। তিনবারের ফিল্মফেয়ার প্রাপক অনুষ্কা শেট্টি যথাক্রমে অন্ধ্রপ্রদেশ ও তামিলনাড়ুর রাজ্য সরকার থেকে দুটি নন্দী পুরস্কার এবং একটি কলাইমামানি পুরষ্কার লাভ করেন। এই তিনটি পুরষ্কার দক্ষিণ ভারতের চলচ্চিত্রে যে কোন অভিনেতা বা অভিনেত্রীকে দেওয়া সর্বোচ্চ সম্মান বলে মনে করা হয়। অনুষ্কা শেট্টি এইসব পুরষ্কার ছাড়াও বিভিন্ন পুরস্কার জিতেছে। অরুন্ধতী, বেদাম, রুদ্রদেবী এবং ছবিতে তার অভিনয়ের জন্য সমালোচকরা অত্যন্ত প্রশংসা করেছেন। অনুষ্কা শেট্টি ভারতের শ্রেষ্ঠ মহাকাব্যিক চলচ্চিত্র বাহুবলী সিরিজে কেন্দ্রীয় মহিলা চরিত্র হিসেবে অভিনীত জন্য বিশ্বব্যাপী তারকার গৌরব ও খ্যাতি অর্জন করে।
দোসর দোসর ২০০৬ সালে নির্মিত বাংলা ভাষায় নির্মিত ভারতীয় চলচ্চিত্র। এটি প্রযোজনা করেন অরিন্দম চৌধুরী (প্লানমান মোশন পিকচারস) এবং পরিচালনা করেন ঋতুপর্ণ ঘোষ। এই সাদাকালো চলচ্চিত্রটিতে প্রসেনজিৎ চট্টোপাধ্যায় অভিনীত চরিত্রটি জাতীয় চলচ্চিত্র পুরস্কার -বিশেষ জুরি পুরস্কার/ লাভ করে। এই ছবির অভিনেত্রী কঙ্কনা সেন শর্মা ২০০৭ সালে নিউইয়র্ক চলচ্চিত্র উৎসবে সেরা অভিনেত্রীর পুরস্কার লাভ করে। এই চলচ্চিত্রটি ২০০৭ সালে ৬০তম কান চলচ্চিত্র উৎসবে প্রদর্শিত হয়।
শিমলা (অভিনেত্রী) শিমলা একজন বাংলাদেশের চলচ্চিত্র অভিনেত্রী ও মডেল। তার অভিনীত প্রথম চলচ্চিত্র "ম্যাডাম ফুলি" (১৯৯৯)। এই চলচ্চিত্রে অভিনয়ের মাধ্যমে তিনি শ্রেষ্ঠ অভিনেত্রী বিভাগে জাতীয় চলচ্চিত্র পুরস্কার লাভ করেন।
টেরি মুর (অভিনেত্রী) টেরি মুর () নামে পরিচিত হেলেন লুয়েলা কফোর্ড (; জন্ম: ৭ জানুয়ারি ১৯২৯) হলেন একজন মার্কিন চলচ্চিত্র ও টেলিভিশন অভিনেত্রী। তিনি ১৯৫২ সালের "কাম ব্যাক, লিটল শেবা" চলচ্চিত্রে অভিনয় করে শ্রেষ্ঠ পার্শ্ব অভিনেত্রীর জন্য একাডেমি পুরস্কারের মনোনয়ন লাভ করেন। তার অভিনীত কয়েকটি ব্যবসাসফল চলচ্চিত্র হল "মাইটি ইয়ং জো" (১৯৪৯) ও "পেটন প্লেস" (১৯৫৭)। তার অভিনীত অন্যান্য চলচ্চিত্রগুলো হল "দ্য গ্রেট রুপার্ট" (১৯৫০), "টু অব আ কাইন্ড" (১৯৫১), "ম্যান অন আ টাইটরোপ" (১৯৫৩), "ড্যাডি লং লেগস" (১৯৫৫), "বিটুইন হেভেন অ্যান্ড হেল" (১৯৫৬), "বার্নার্ডিন" (১৯৫৭), "আ প্রাইভেট্‌স অ্যাফেয়ার" (১৯৫৯), এবং "হোয়াই মাস্ট আই ডাই?" (১৯৬০)।
খান আতাউর রহমান খান আতা ১৯৫৯ সালে পাকিস্তানি পরিচালক আখতার জং কারদার পরিচালিত উর্দু ভাষার চলচ্চিত্র "জাগো হুয়া সাভেরা"তে মূল ভূমিকাতে অভিনয়ের মাধ্যমে তার চলচ্চিত্র জীবন শুরু করেন। এতে তার বিপরীতে ছিলেন ভারতীয় অভিনেত্রী তৃপ্তি মিত্র। এ ছায়াছবির সহকারী পরিচালক ছিলেন জহির রায়হান। চলচ্চিত্র জগতে তিনি আনিস নামটি ব্যবহার করতেন। একই বছরে মুক্তি পায় তার অভিনীত প্রথম বাংলা ভাষার চলচ্চিত্র "এ দেশ তোমার আমার"। এই চলচ্চিত্রের পরিচালক ছিলেন এহতেশাম। ১৯৬০ সালে জহির রায়হানের সাথে গড়ে তোলেন লিটল সিনে সার্কেল। এতে পরের বছরগুলোতে তার জনপ্রিয়তা বেড়ে যায়। অভিনেতা হিসেবে তিনি কাজ করেছেন "কখনো আসেনি", "যে নদী মরুপথে", "সোনার কাজল", "জীবন থেকে নেয়া", "সুজন সখী" এর মতো সফল চলচ্চিত্রে।
দীপিকা পাড়ুকোন অভিনীত চলচ্চিত্রের তালিকা দীপিকা পাড়ুকোন একজন ভারতীয় অভিনেত্রী যিনি প্রধানত হিন্দি চলচ্চিত্রে অভিনয় করে থাকে। ২০০৫ সালে হিমেশ রেশমীয়ার সঙ্গীত ভিডিও "নাম হ্যায় তেরা" এ তাঁর প্রথম দেখা যায়। "ঐশ্বরিয়া" কন্নড চলচ্চিত্রে নামমাত্র চরিত্রে ২০০৬ সালে প্রথম অভিনয় করেন। পরবর্তীতে ২০০৭ সালে তার প্রথম বলিউড ব্লকবাস্টার চলচ্চিত্র "ওম শান্তি ওম" মুক্তি পায় যেখানে তিনি দ্বৈত চরিত্রে অভিনয় করেন এবং ফিল্মফেয়ার শ্রেষ্ঠ নারী অভিষেক পুরস্কার লাভ করেন। পাড়ুকোন "লাভ আজ কাল" (২০০৯) রোমান্স এবং "লাফাঙ্গে পারিন্দে" (২০১০) নাট্য চলচ্চিত্রে প্রধান ভূমিকায় অভিনয়ের জন্য প্রশংসা লাভ করেন। তবে তার রোমান্টিক কমেডি "বচনা অ্যায় হাসিনো" (২০০৮) এবং কমেডি "হাউসফুল" (২০১০) চলচ্চিত্রে তার অভিনয় নেতিবাচক মন্তব্য লাভ করে।
মৌসুমী চট্টোপাধ্যায় বাংলা চলচ্চিত্রে প্রধান অভিনেত্রী হিসেবে তার অভিনীত সিনেমাগুলো হলঃ "বালিকা বধু" (১৯৬৯), "পরিণীতা" (১৯৬৯), "অনিন্দিতা" (১৯৭২), আনন্দ আশ্রম (১৯৭৭), ওগো বধূ সুন্দরী (১৯৮১), "প্রার্থনা" (১৯৮৪), "শতরূপা" (১৯৮৯), "কড়ি দিয়ে কিনলাম" (১৯৮০)। পরবর্তীতে বাংলা চলচ্চিত্রে সহ-অভিনেত্রী হিসেবে তার অভিনীত বাংলা সিনেমাগুলো হলঃ "নাটের গুরু" (২০০৩), "ভালোবাসার অনেক নাম" (২০০৫), "গোলাপী এখন বিলেতে" (২০০৬), "দ্য জাপানিজ ওয়াইফ" (২০০৩) এবং "গয়নার বাক্স" (২০১৩)
রাহুল ব্যানার্জী (অভিনেতা) অরুনোদয় ব্যানার্জী, "রাহুল" নামে পরিচিত (, জন্ম ১৬ অক্টোবর ১৯৮৩), ভারতীয় চলচ্চিত্র এবং টেলিভিশনের একজন বাঙালী ভারতীয় অভিনেতা। তিনি প্রথম অভিনয় করেন তার বাবার (বিশ্বনাথ ব্যানার্জী) সাথে বিজয়গড় থিয়েটার দলে, রাজ দর্শন নামে একটি নাটকে। তারপর থেকে, তিনি প্রায় ৪৫০ টি নাটকে অভিনয় করেন। তিনি সহ-অভিনেত্রী প্রিয়াঙ্কা সরকার –কে বিয়ে করেন।
তার অভিনীত প্রথম সিনেমা হল রাজ চক্রবর্তী পরিচালিত চিরদিনি তুমি যে আমার , যা বক্স অফিসে প্রচুর সফলতা লাভ করে
গ্রেসি সিং গ্রেসি সিং (জন্ম: ২০ জুলাই ১৯৮০ দিল্লি) একজন ভারতীয় অভিনেত্রী। তিনি লগান চলচ্চিত্রের গৌরী চরিত্রে অভিনয়ের জন্য বিশেষভাবে পরিচিত। তিনি নৃত্য দল "দ্যা প্লানেট" এর সাথে কর্মজীবন শুরু করেন এবং তার প্রথম অভিনীত টেলিভিশন ধারাবাহিক ছিল আমানত। এরপর তিনি "হাম আপকে দিল মে রেহতা হ্যায়" (কাজল এর ছোট বোন) ও এবং "হু তু তু" চলচ্চিত্রে অভিনয়ের সুযোগ পান। অবশেষে তিনি আমির খানের বিপরীতে লগান চলচ্চিত্রে প্রধান চরিত্রে অভিনয় করেন। গ্রেসি ফিল্মফেয়ার শ্রেষ্ঠ অভিষেক অভিনেত্রী পুরস্কারের জন্য মনোনীত হন।
সাত পাকে বাঁধা সাত পাকে বাঁধা সৌমিত্র চট্টোপাধ্যায় এবং সুচিত্রা সেন অভিনীত একটি বাংলা সিনেমা । ছবিটি ১৯৬৩ সালে মুক্তি পায়। পরিচালক অজয় কর। "সাত পাকে বাঁধা" চলচ্চিত্রে অভিনয়ের জন্য মস্কো চলচ্চিত্র উৎসবে নায়িকা সুচিত্রা সেন "সিলভার প্রাইজ ফর বেস্ট অ্যাকট্রেস" জয় করেন। তিনিই প্রথম ভারতীয় অভিনেত্রী যিনি কোনো আন্তর্জাতিক চলচ্চিত্র উৎসবে পুরস্কৃত হয়েছিলেন।
নাগা চৈতন্য নাগা চৈতন্য আক্কিনেনি (জন্ম: ২৩ নভেম্বর ১৯৮৬) একজন ভারতীয় চলচ্চিত্র অভিনেতা যিনি তেলেগু সিনেমায় কাজ করেন ৷ ২০০৯ সালের চলচ্চিত্র "জোশ" -এর মাধ্যমে চলচ্চিত্র জগতে তার অভিষেক হয়, সিনেমাটি পরিচালনা করেন ভাসু ভার্মা এবং প্রযোজনা করেন দিল রাজু ৷ তার প্রথম চলচ্চিত্র মুক্তি পাওয়ার পূর্বেই তিনি ইন্দিরা প্রোডাকশনস্ এর সাথে তার ২য় চলচ্চিত্রে চুক্তিবদ্ধ হন, যেটা পরিচালনা করেন গৌতম মেনন ৷ ২০১০ সালে মুক্তি পায় তার (চৈতন্য) এবং সামান্থা অভিনীত চলচ্চিত্র "ইয়ে মায়া চেসাভে", যার সঙ্গে চৈতন্যর বাবা আক্কিনেনি নাগার্জুনার রোমান্টিক চলচ্চিত্র "গীতাঞ্জলি"র তুলনা চলে ৷ চৈতন্যর পরবর্তী মুক্তিপ্রাপ্ত চলচ্চিত্র ছিল সুকুমার পরিচালিত "১০০% লাভ", যেখানে তার সহ-অভিনেত্রী ছিলেন তামান্না ৷ সিনেমাটি বক্স অফিসে ভালো সফলতা লাভ করে ৷ এই সিনেমার পর শীঘ্রই তার আরও দুটি ছবি যথাক্রমে "ধাদা," এবং বেজাওয়াদা মুক্তি পায়, তবে সিনেমা দুটি তেমন সফলতা লাভ করতে পারেনি ৷ চৈতন্য "অটোনগর সুরিয়া" সিনেমাটিও আবির্ভূত হন ৷ ২০১৬ সালে তিনি দুটি চলচ্চিত্রে অভিনয় করেন, প্রথমটি হলো "প্রেমাম," যেখানে তার সহ-অভিনেত্রী ছিলেন শ্রুতি হসন এবং দ্বিতীয়টি হলো "সাহাসাম স্বাসাগা সাগিপো" ৷ দুটি চলচ্চিত্রই সমালোচকদের প্রশংসা অর্জন করে নেয় ৷ পরবর্তীকালে, ২০১৭ সালে, তিনি "রারান্দই ভেদুকা চৌধাম" নামের চলচ্চিত্রে অভিনয় করেন, যেটি এখন পর্যন্ত তার ক্যারিয়ারের সর্বোচ্চ উপার্জিত চলচ্চিত্র ৷ ২০১৮ সালে, তিনি শৈলজা রেড্ডী আল্লুডু এবং সব্যসাচী নামক দুটি চলচ্চিত্রে অভিনয় করেন ৷
মাধুরী দীক্ষিত অভিনীত চলচ্চিত্রের তালিকা ২০০২ সালে সঞ্জয় লীলা ভন্সালীর "দেবদাস" ছবিতে শাহরুখ খান এবং ঐশ্বরিয়া রাইয়ের সঙ্গে অভিনয় করেছিলেন। অসামান্য অভিনয় শৈলী ও অপূর্ব দক্ষতার জন্য তিনি ফিল্মফেয়ার শ্রেষ্ঠ পার্শ্ব অভিনেত্রী পুরস্কার লাভ করেন। চলচ্চিত্রটি বিশ্বব্যাপী ব্যাপক মনোযোগ আকর্ষণ করেছিল এবং কান চলচ্চিত্র উৎসবে প্রদর্শিত হয়েছিল এবং সেরা বিদেশি ভাষার চলচ্চিত্র বিভাগে প্রতিযোগিতার জন্য একাডেমি পুরস্কারে ভারতীয় নিবেদন হিসেবে পাঠানো হয়েছিল।
নূতন (ভারতীয় অভিনেত্রী) ১৯৮০-এর দশকে চরিত্রধর্মী অভিনয়ে জড়িয়ে পড়েন ও মৃত্যুর পূর্বমুহূর্ত পর্যন্ত অভিনয়কর্ম চালিয়ে যান। এ সময়ে তাঁর অভিনীত অধিকাংশ চরিত্রই মাতৃপর্যায়ের ছিল। তন্মধ্যে ১৯৮৫ সালে মুক্তিপ্রাপ্ত মেরি জাং চলচ্চিত্রে অনবদ্য অভিনয়ের কারণে ষষ্ঠ ও সর্বশেষ ফিল্মফেয়ার পুরস্কার পান। তবে এ পুরস্কারটি সেরা সহঃ অভিনেত্রী বিভাগের ছিল। ১৯৮৯ সালে জীবিত থাকাবস্থায় সর্বশেষ চলচ্চিত্র কানুন আপনা আপনা মুক্তি পায়। তাঁর মৃত্যুর পর ১৯৯২ সালে নসীবওয়ালা ও ১৯৯৪ সালে ইনসানিয়াত মুক্তিপ্রাপ্ত হয়।
দিঘী দিঘী বাংলাদেশের একজন চলচ্চিত্র অভিনেত্রী ও মডেল। তার বাবা সুব্রত বড়ুয়া চলচ্চিত্র অভিনেতা এবং মা দোয়েল চলচ্চিত্র অভিনেত্রী। চলচ্চিত্রে অভিনয়ের আগে গ্রামীনফোনের বিজ্ঞাপনে অভিনয় করে সকলের নজরে আসেন দিঘী। কাজী হায়াৎ পরিচালিত "কাবুলিওয়ালা" দিঘী অভিনীত প্রথম চলচ্চিত্র।
নেহা ধুপিয়া নেহা ধুপিয়া (জন্মঃ ২৭ আগস্ট ১৯৮০) একজন ভারতীয় হিন্দি চলচ্চিত্র অভিনেত্রী এবং সাবেক 'মিস ইন্ডিয়া'। মূলত হিন্দি ভাষার চলচ্চিত্রে কাজ করলেও নেহা কিছু তেলেগু এবং মালায়ালাম ভাষার চলচ্চিত্রেও কাজ করেছেন এবং তার অভিনীত প্রথম চলচ্চিত্র ছিলো মালায়ালাম ভাষারই। নেহা মঞ্চ নাটকে অভিনয় শুরু করেছিলেন এবং রক ব্যান্ড প্রতিষ্ঠান 'ইউফোরিয়া'র একটি মিউজিক ভিডিওতে মডেল হয়েছিলেন। ধুপিয়া পরে মডেলিং ভালো করে শুরু করে দেন।
সুলতানা (অভিনেত্রী) সুলতানা, আরও যে নামে পরিচিত সুলতানা রাজ্জাক ছিলেন ভারতীয় হিন্দি চলচ্চিত্রে প্রাথমিকভাবে অভিনয় করা জনপ্রিয় চলচ্চিত্র অভিনেত্রী। তিনি নির্বাক চলচ্চিত্রে এবং পরবর্তীতে সবাক চলচিত্রে উভয়ই অসাধারণ অভিনয় করেছেন। তিনি ছিলেন ভারতের প্রথম নারী চলচ্চিত্র পরিচালক ফাতিমা বেগম এর কন্যা। যুবাইদা ছিলেন (ভারতের প্রথম সবাক চলচ্চিত্র আলম আরা (১৯৩১) এর অন্যতম একজন অভিনেত্রী) সুলতানা এর ছোট বোন।
রিজ উইদারস্পুন রিজ উইদারস্পুন নামে সমধিক পরিচিত লরা জন রীজ উইদারস্পুন (; জন্ম: ২২শে মার্চ, ১৯৭৬) হলেন একজন মার্কিন অভিনেত্রী ও চলচ্চিত্র পরিচালক। ১৯৯৮ সালে তিনি তিনটি খ্যাতনামা চলচ্চিত্রে অভিনয় করেছিলেন। সেগুলো হচ্ছে: "ওভারনাইট ডেলিভারি", "প্লিজেন্টভিল", এবং "টোয়াইলাইট"। পরবর্তী বছরে সমালোচকভূষিত চলচ্চিত্র "ইলেকশন"-এ তাঁকে দেখা যায়। এই চলচ্চিত্রটির জন্য তিনি গোল্ডেন গ্লোব মনোনয়ন লাভ করেন। ২০০১ সালে তাঁর পেশাজীবনের অন্যতম উল্লেখযোগ্য একটি ঘটনা ঘটে। “এল উড” চরিত্রে অভিনীত তাঁর চলচ্চিত্র "লিগালি ব্লন্ড" বক্স অফিস হিট হয়; আর এটাই উইদারস্পুনের চলচ্চিত্র জীবনের মোড় ঘুরিয়ে দেয়। ২০০২ সালে তিনি "সুইট হোম আলাবামা" ছবিতে অভিনয় করেন, যা এখন পর্যন্ত তাঁর অভিনীত সবচেয়ে ব্যবসাসফল ছবি। ২০০৩ তিনি চলচ্চিত্রে ফিরে আসেন আসেন একই সাথে মূল নায়িকা ও প্রযোজক হিসেবে; প্রযোজনা ও অভিনয় করেন "লিগালি ব্লন্ড" চলচ্চিত্রের দ্বিতীয় পর্ব ""। ২০০৫ সালে "ওয়াক ইন দ্য লাইন" চলচ্চিত্রে জুন কার্টার ক্যাশ চরিত্রে তাঁর অভিনয় আন্তর্জাতিক মনোযোগ কাড়তে সমর্থ হয়। এই চলচ্চিত্রের জন্য পরবর্তীকালে তিনি মূল চরিত্রে অভিনয়কৃত সেরা অভিনেত্রী হিসেবে একাডেমি পুরস্কার, গোল্ডেন গ্লোব, বাফটা, এবং স্ক্রিন অ্যাক্টরস গিল্ড পুরস্কার লাভ করেন।
শাবনূর অভিনীত চলচ্চিত্রের তালিকা শাবনূর ২০০৫ সালে মোস্তাফিজুর রহমান মানিক পরিচালিত "দুই নয়নের আলো" ছবিতে অভিনয় করে তার ক্যারিয়ারের একমাত্র জাতীয় চলচ্চিত্র পুরস্কার লাভ করেন। তারকা জরিপে শ্রেষ্ঠ চলচ্চিত্র অভিনেত্রী বিভাগে রেকর্ড পরিমান ১০ বার মেরিল-প্রথম আলো পুরস্কার জিতে তিনি প্রমান করেন শাবনূর বাংলা চলচ্চিত্রের এক মহা তারকার নাম।
বিদ্যা বালান অভিনীত চলচ্চিত্রের তালিকা বিদ্যা বালান একজন ভারতীয় মডেল ও চলচ্চিত্র অভিনেত্রী। তিনি বলিউড চলচ্চিত্রে কর্মজীবন প্রতিষ্ঠার পাশাপাশি বাংলা, তামিল, মালয়ালম এবং হিন্দি ভাষার চলচ্চিত্রে অভিনয় করেছেন। তরুণ বয়সেই চলচ্চিত্রের সাথে তার সম্পৃক্ততা ঘটে এবং ১৯৯৫ সালে হাম পাঞ্চ হিন্দি সাইটকমের মাধ্যমে প্রথম অভিনয়ে আসেন। অভিনয় জীবনে তিনি এ যাবৎ বিভিন্ন পুরস্কার অর্জন করেছেন, যার মধ্যে একটি জাতীয় চলচ্চিত্র পুরস্কার, পাঁচটি ফিল্মফেয়ার পুরস্কার এবং পাঁচটি স্ক্রিন পুরস্কার অর্ন্তভুক্ত রয়েছে। ২০১৪ সালে ভারত সরকার কর্তৃক তাকে দেশের চতুর্থ সর্বোচ্চ বেসামরিক সম্মাননা পদ্মশ্রী পদকে ভূষিত করা হয়।
ভ্যালেরি পেরিন ভ্যালেরি রিচি পেরিন (; জন্ম: ৩ সেপ্টেম্বর ১৯৪৩) হলেন একজন মার্কিন অভিনেত্রী ও মডেল। তিনি ১৯৭০-এর দশকের অন্যতম যৌন আবেদনের প্রতীক ছিলেন এবং তার সৌন্দর্য ও অতি সুন্দর চেহারা তাকে হলিউডে স্থান করে দেয়। তিনি "লেনি" (১৯৭৪) চলচ্চিত্রে হানি ব্রুস চরিত্রে অভিনয়ের জন্য সর্বাধিক পরিচিত। এই কাজের জন্য তিনি শ্রেষ্ঠ সম্ভাবনাময় নবাগত অভিনেত্রী বিভাগে বাফটা পুরস্কার ও কান চলচ্চিত্র উৎসব হতে শ্রেষ্ঠ অভিনেত্রী পুরস্কার অর্জন করেন এবং শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন। তার অন্যান্য উল্লেখযোগ্য চলচ্চিত্র ভূমিকা হল "সুপারম্যান" (১৯৭৮), "দি ইলেকট্রিক হর্সম্যান" (১৯৭৯) ও "সুপারম্যান টু" (১৯৮০)।
কুসুম শিকদার কুসুম শিকদার একজন বাংলাদেশি অভিনেত্রী। তিনি নাটক এবং চলচ্চিত্রে অভিনয় করেন। তিনি ২০০২ সালে তিনি লাক্স-আনন্দধারা ফটোজেনিক চ্যাম্পিয়ন হওয়ার গৌরব অর্জন করেন। ২০১০ সালে "গহীনে শব্দ" দিয়ে কুসুম শিকদারের বাংলা চলচ্চিত্রে অভিষেক হয়। তার দ্বিতীয় চলচ্চিত্র "লাল টিপ"-এর জন্য তিনি শ্রেষ্ঠ চলচ্চিত্র অভিনেত্রীর জন্য মেরিল-প্রথম আলো পুরস্কার লাভ করেন এবং তার অভিনীত পরবর্তী চলচ্চিত্র "শঙ্খচিল"-এর জন্য শ্রেষ্ঠ অভিনেত্রী বিভাগে জাতীয় চলচ্চিত্র পুরস্কার লাভ করেন এবং শ্রেষ্ঠ চলচ্চিত্র অভিনেত্রী বিভাগে মেরিল-প্রথম আলো সমালোচক পুরস্কারের মনোনয়ন লাভ করেন।
অামীশা প্যাটেল অমীশা প্যাটেল (জন্মঃ ৯ জুন ১৯৭৫) হচ্ছেন একজন ভারতীয় অভিনেত্রী যিনি হিন্দি চলচ্চিত্রে অভিনয় করেন। তিনি অল্প কিছু তেলুগু এবং তামিল চলচ্চিত্রেও অভিনয় করেছেন। অমীশা ২০০০ সালের হিন্দি চলচ্চিত্র "কাহো না পিয়ার হে" দ্বারা সিনেমা জগতে পরিচিতি লাভ করেছিলেন, চলচ্চিত্রটিতে তার সহ-শিল্পী ছিলেন ঋত্বিক রোশন এবং এটি ভালো ব্যবসাসফল হয়েছিলো এবং এটিই ছিলো অমীশা অভিনীত প্রথম চলচ্চিত্র। ২০০১ সালে সানি দেওলের সঙ্গে "গাদারঃ এক প্রেম কথা" (হিন্দি) চলচ্চিত্রে অভিনয়ের ফলস্বরূপ তিনি 'ফিল্মফেয়ার স্পেশাল পারফর্ম্যান্স এ্যাওয়ার্ড' জেতেন এবং পরের বছর "হামরাজ" চলচ্চিত্রে অভিনয় করে তিনি 'ফিল্মফেয়ার এ্যাওয়ার্ড' এ সেরা অভিনেত্রীর নমিনেশন পেয়েছিলেন। হামরাজ চলচ্চিত্রটি ভালো ব্যবসাসফল হয়েছিলো।
অ্যামি ম্যাডিগান অ্যামি ম্যারি ম্যাডিগান (; জন্ম: ১১ সেপ্টেম্বর ১৯৫০) হলেন একজন মার্কিন অভিনেত্রী, প্রযোজক ও গায়িকা। তার অভিনীত প্রথম সমাদৃত চলচ্চিত্র হল "লাভ চাইল্ড" (১৯৮২), যার জন্য তিনি বর্ষসেরা নবীন অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেন। তিনি ১৯৮৫ সালের "টোয়াইস ইন আ লাইফটাইম" চলচ্চিত্রে অভিনয় করে শ্রেষ্ঠ পার্শ্ব অভিনেত্রী বিভাগে একাডেমি পুরস্কার ও গোল্ডেন গ্লোব পুরস্কারের মনোনয়ন লাভ করেন। তার অভিনীত অন্যান্য উল্লেখযোগ্য চলচ্চিত্র হল "প্লেসেস ইন দ্য হার্ট" (১৯৮৪), "ফিল্ড অব ড্রিমস" (১৯৮৯), "আঙ্কল বাক" (১৯৮৯), "দ্য ডার্ক হাফ" (১৯৯৩), "পোলক" (২০০০) এবং "গন বেবি গন" (২০০৭)।
অসিন অসিন থত্তুমকাল();(জন্ম: অক্টোবর ২৬, ১৯৮৫) যিনি অসিন নামে সর্বাধিক পরিচিত, একজন সাবেক ভারতীয় অভিনেত্রী এবং ভরতনাট্যম-এ বিশেষভাবে প্রশিক্ষিত নৃত্যশিল্পী। তিনি দক্ষিণ ভারতীয় চলচ্চিত্র শিল্পের মাধ্যমে নিজের অভিনয়জীবন শুরু করেন, তবে বর্তমানে বলিউডের চলচ্চিত্রে তার উপস্থিতি বেশি পরিলক্ষিত। এই অভিনেত্রী আটটি ভাষায় কথা বলতে পারেন, এবং নিজের চলচ্চিত্রে ডাবিং নিজেই করেন।
শ্রীদেবী ১৯৮৩ সালে "সাদমা" চলচ্চিত্রটি দিয়ে শ্রীদেবী সমালোচকদের প্রশংসা অর্জন করেন। এটি তার অভিনীত তামিল চলচ্চিত্র "মুনড্রাম পিরাই" চলচ্চিত্রের বলিউডি পুনর্নির্মাণ। "সাদমা" চলচ্চিত্রটি আইডিভার করা "১০ অবশ্য দৃশ্য চলচ্চিত্র যা ব্লকবাস্টার হয় নি" তালিকায় স্থান করে নেয়। পরের বছর তার অভিনীত "তোহফা" মুক্তি পায় এবং ১৯৮৪ সালের অন্যতম হিট চলচ্চিত্রের তকমা লাভ করে। এই চলচ্চিত্র দিয়ে তিনি বলিউডের অন্যতম সেরা প্রধান চরিত্রে অভিনেত্রী হিসেবে প্রতিষ্ঠা লাভ করেন। ফিল্মফেয়ার ম্যাগাজিন তাকে তাদের প্রচ্ছদে "প্রশ্নাতীতভাবে ১ নম্বর" বলে অভিহিত করে।
সাইবর্গ ২ সাইবর্গ টু (ইংরেজি: "Cyborg 2"), যা কিছু দেশে গ্লাস শ্যাডো নামেও মুক্তি পেয়েছে, ১৯৯৩ সালে নির্মিত একটি বিজ্ঞান কল্পকাহিনীমূলক চলচ্চিত্র। এটি পরিচলানা করেছেন মাইকেল শ্রোইডার। এটি একটি ধারাবাহিক চলচ্চিত্র। এই ধরাবাহিকে প্রথম চলচ্চিত্রটি ছিলো ১৯৮৯ সালে নির্মিত "সাইবর্গ"। এটি অ্যাঞ্জেলিনা জোলির শ্রেষ্ঠাংশে অভিনীত প্রথম চলচ্চিত্র হিসেবে বেশি উল্লেখযোগ্য। যদিও এর আগে জোলি "লুকিন' টু গেট আউট" চলচ্চিত্রে অভিনয় করেছিলেন, কিন্তু সেটা ছিলো শিশু অভিনেত্রী হিসেবে, এবং নাম ভূমিকায়ও নয়। সাইবর্গ চলচ্চিত্র ধারাবাহিকে তৃতীয় চলচ্চিত্রটি ছিলো ১৯৯৪ সালে নির্মিত ""।
উইনোনা রাইডার উইনোনা লরা হরোউইট্‌জ ( — উচ্চারণ: "উঈ-নো-না লরা হরোঊইট্‌জ্‌") (জন্ম: ২৯ অক্টোবর, ১৯৭১), যিনি তাঁর পেশাগত নাম উইনোনা রাইডার নামে বেশি পরিচিত, একজন মার্কিন অভিনেত্রী, যিনি মূলত, নাট্য, রম্য, ও বিজ্ঞান কল্পকাহিনীমূলক চলচ্চিত্রে অভিনয় করেন। তাঁর অভিনীত প্রথম উল্লেখযোগ্য চলচ্চিত্রটি ছিলো "লুকাস" (১৯৮৬)। টিম বার্টন পরিচালিত "বিটলজুস" ছবিতে অভিনয় করে তিনি সমালোচনামূলক ও বাণিজ্যিকভাবে আলোচনায় উঠে আসেন। চলচ্চিত্র ও টেলিভিশনে বেশকিছু চরিত্রে অভিনয়ের পর রাইডার কাল্ট চলচ্চিত্রে অভিনয় শুরু করেন, এবং তিনি তাঁর প্রথম কাল্ট চলচ্চিত্র "হেদারস" (১৯৮৯)-এ একজন কিশোরীর ভূমিকায় অভিনয় করেন।
সামান্তা আক্কিনেনি অভিনীত চলচ্চিত্রের তালিকা সামান্তা আক্কিনেনি একজন ভারতীয় অভিনেত্রী এবং মডেল যিনি মূলত তেলেগু ও তামিল চলচ্চিত্রে কাজ করেন। ২০১০ সালে গৌতম মেননের রোম্যান্টিক তেলেগু চলচ্চিত্র ইয়ে মায়া চেসাভেতে অভিনয়ের মাধ্যে তেলেগু চলচিত্রে অভিষেক করেন এবং এটি ছিল একযোগে-চিত্রগ্রহণ করা তামিল চলচ্চিত্র ভিন্নাইতান্ডি ভারুভায়া-এর তেলেগু সংস্করণ। তিনি সাবেক শ্রেষ্ঠ নারী চরিত্রে আত্মপ্রকাশের জন্য ফিল্মফেয়ার পুরস্কার - দক্ষিণ এবং একটি নন্দী পুরস্কার বিজয়ী। সামান্তা পরবর্তীতে ২০১২ সালের নিথেন এন পোভসন্তাম এবং ইগা চলচ্চিত্রে অভিনয়ের জন্য শ্রেষ্ঠ অভিনেত্রী হিসাবে শ্রেষ্ঠ তামিল অভিনেত্রীর এবং শ্রেষ্ঠ তেলুগু অভিনেত্রীর ফিল্মফেয়ার পুরস্কার উভয় জিতেছে। তারপর থেকে, তিনি প্রাথমিকভাবে নায়ক-কেন্দ্রিক তেলুগু চলচ্চিত্র ডোকুডু (২০১১), ইয়েতো ভেল্লিপোয়িন্ধি মানাসু (২০১২), সীথাম্মা ভাকিতলো সিরিমাল্লে চেত্তু (২০১২) এবং আত্তারিন্তিকি দারেদি (২০১৩) এবং তামিল চলচ্চিত্র কাথথিতে (২০১৪) নেতৃস্থানীয় মহিলা চরিত্রের ভূমিকা প্রদর্শিত করতে বেছে নিয়েছে। থেরি এবং ২৪ (উভয় ২০১৬) চলচ্চিত্রে অভিনয়ের জন্য শ্রেষ্ঠ তামিল অভিনেত্রীর জন্য ফিল্মফেয়ার পুরস্কারের মনোনয়ন পান। তেলেগু আ আ... (২০১৬) চলচ্চিত্রে কাজের জন্য তিনি চতুর্থ ফিল্মফেয়ার পুরস্কার জিতেছেন।
রবার্ট ডাউনি জুনিয়র ডাউনির অভিনীত প্রতিটি চলচ্চিত্র বক্স অফিসে বিশ্বব্যাপী ৫০০ মিলিয়ন মার্কিন ডলারেরও অধিক মুনাফা অর্জন করে থাকে। তন্মধ্যে উল্লেখযোগ্য চারটি চলচ্চিত্র হলো "দ্য অ্যাভেঞ্জার্স", "", "আয়রন ম্যান ৩" এবং "" —এদের প্রত্যেকটি ১ বিলিয়ন মার্কিন ডলারেরও অধিক মুনাফা অর্জন করেছে। এছাড়াও মুখ্য চরিত্র হিসেবে ডাউনি জুনিয়র গাই রিচি পরিচালিত কাল্পনিক গোয়েন্দা ধারাবাহিক "শার্লক হোমস" (২০০৯) এবং এর (২০১১) চলচ্চিত্রে অভিনয় করেছেন।
শরৎ বাবু শরৎ বাবু একজন ভারতীয় ফিল্ম অভিনেতা যিনি মূলত তামিল এবং তেলুগু ভাষার সিনেমায় কাজ করেছেন, এছাড়া তার অভিনীত ফিল্মগুলোর মধ্যে কন্নড় এবং মালয়ালাম ভাষার ফিল্মও আছে। তার অভিনীত প্রথম চলচ্চিত্র ১৯৭৩ সালে মুক্তি পায় এবং ওটি ছিলো তেলুগু ভাষার। ব্যক্তিগতজীবনে তিনি অভিনেত্রী রমাপ্রভার সঙ্গে বিবাহবন্ধনে আবদ্ধ হয়েছিলেন যদিও পরে বিয়ে ভেঙ্গে যায়।
তিনি বলেন,
এমা ওয়াটসন হ্যারি পটার ব্যতীত এমা ওয়াটসনের অভিনীত প্রথম চলচ্চিত্র হল "ব্যালেট সুজ", যা ২০০৭ সালে মুক্তি পায়। ঔপন্যাসিক নোয়েল স্ট্রিটফিল্ড রচিত একই নামের উপন্যাস অবলম্বনে এই চলচ্চিত্রটি নির্মিত হয়। চলচ্চিত্রটির পরিচালক স্যান্ড্রা গোল্ডব্যাচার মন্তব্য করেছিলেন যে, চলচ্চিত্রের উচ্চাকাঙ্খী অভিনেত্রী পলিন ফিসেলের চরিত্রে অভিনয়ের জন্য ওয়াটসন “অত্যন্ত উপযুক্ত”; “সে তীব্র, সূক্ষ্ম মনোভাবের অধিকারী।“ চলচ্চিত্রটি ২০০৭ সালে যুক্তরাজ্যে প্রচারিত হয়। সমালোচকদের পর্যালোচনায় এটি নিন্দনীয় হওয়া সত্ত্বেও প্রায় ৫.৭ মিলিয়ন দর্শক চলচ্চিত্রটি উপভোগ করেন।
পারভীন সুলতানা দিতি পারভীন সুলতানা যিনি দিতি নামে বেশি পরিচিত (৩১ মার্চ, ১৯৬৫- ২০ মার্চ ২০১৬) একজন বাংলাদেশী অভিনেত্রী। তার জন্ম নারায়ণগঞ্জ জেলার সোনারগাঁওয়ে। তার অভিনীত প্রথম চলচ্চিত্র উদয়ন চৌধুরী পরিচালিত ‘ডাক দিয়ে যাই’। ৩১ বছরের অভিনয় জীবনে দুই শতাধিক ছবিতে কাজ করেছেন দিতি। ১৯৮৭ সালে "স্বামী স্ত্রী" (১৯৮৭) ছবিতে অভিনয়ের জন্য তিনি শ্রেষ্ঠ পার্শ্ব অভিনেত্রী বিভাগে জাতীয় চলচ্চিত্র পুরস্কার অর্জন করেন।
জায়ন ম্যান্সফিল্ড জায়ন ম্যান্সফিল্ডের অভিনয় জীবন স্বল্পস্থায়ী হলেও, তিনি বিভিন্ন বক্স অফিসে সাফল্যলাভ করেছিলেন এবং তিনি থিয়েটার ওয়ার্ল্ড অ্যাওয়ার্ড এবং একটি স্বর্ণ গ্লোব জয় করেন। তিনি ১৯৫৫ ও ১৯৫৬ সালের ব্রডওয়ে সংস্করণ ও ১৯৫৭ সালের হলিউড চলচ্চিত্র সংস্করণে কাল্পনিক অভিনেত্রী রিটা মার্লোর ভূমিকায় এবং "উইল সাক্সেস স্পইল রক হান্টার" চলচ্চিত্রে আস্বাদপূর্ণ অভিনয় করেন। তাঁর অভিনীত অন্যান্য বড় চলচ্চিত্রগুলি মধ্যে "দ্যা গার্ল কান'ট হেল্প ইট" (১৯৫৬), "দ্যা ওয়েওয়ার্ড বাস" (১৯৫৭), এবং "টূ হট টু হ্যান্ডেল" (১৯৬০) ইত্যাদি উল্লেখযোগ্য। ১৯৬৩ সালের যৌনপ্রকাশ মূলক চলচ্চিত্র "প্রমিস! প্রমিস!"-এ প্রধানতম মার্কিন অভিনেত্রী হিসেবে তিনিই প্রথম চলচ্চিত্রে উলঙ্গ ভূমিকায় অভিনয় করেন। ম্যান্সফিল্ডের পেশাদারী নামটি তাঁর প্রথম স্বামী, জনসংযোগ পেশাদার পল ম্যান্সফিল্ড এর নাম থেকে এসেছে। ১৯৬৭ সালে, ম্যান্সফিল্ড তাঁর ৩৪ বছর বয়সে একটি কার দুর্ঘটনায় অন্য আরও দুজন সহ নিহত হন।
আনোয়ারা (অভিনেত্রী) ষাটের দশকে বাংলা চলচ্চিত্রে আনোয়ারার আগমন ঘটে। তার চলচ্চিত্রে অভিষেক ঘটে একজন নৃত্যশিল্পী হিসেবে। ১৯৬১ সালে ১৪-১৫ বছর বয়সে অভিনেতা আজিমের মাধ্যমে তিনি চলচ্চিত্রে আসেন। এসময় তিনি পরিচালক ফজলুল হকের "আজান" চলচ্চিত্রে প্রথম নৃত্যশিল্পী হিসেবে কাজ করেন। নাচ শিখেছেন ওস্তাদ দেব কুমার এর কাছে। চলচ্চিত্রটি মুক্তি দেওয়ার সময় এর নাম পরিবর্তন করে ‘উত্তরণ’ রাখা হয়। তবে ‘উত্তরণ’ চলচ্চিত্রটি পরে মুক্তি পায়নি। তার অভিনীত প্রথম মুক্তিপ্রাপ্ত চলচ্চিত্র ‘নাচঘর’। এ চলচ্চিত্রেও তিনি নৃত্যশিল্পী হিসেবে অংশগ্রহণ করেন। প্রখ্যাত চলচ্চিত্র নির্মাতা আবদুল জব্বার খান ছিলেন এ চলচ্চিত্রের পরিচালক। উর্দু ভাষার এ চলচ্চিত্রটি ১৯৬৩ সালে মুক্তি পায়। একই বছরে মুক্তিপ্রাপ্ত ‘প্রীত না জানে রীত’ চলচ্চিত্রেও নৃত্যশিল্পী হিসেবে ছিলেন। এর পরে তিনি বেশ কিছু উর্দু ও বাংলা চলচ্চিত্রে কাজ করেন। ১৯৬৪ সালে তিনি জহির রায়হানের সংগম চলচ্চিত্র প্রথম সহ-অভিনেত্রী হিসেবে অভিনয় করেন। ১৯৬৫ সালে মুক্তিপ্রাপ্ত ‘জানাজানি’ চলচ্চিত্রটি তার জীবনে একটি উল্লেখযোগ্য ছবি। ওই ছবিতে তার নায়ক ছিলেন শওকত আকবর। ১৯৬২ - ১৯৬৬ সালে তিনি মোট ১৯টি চলচ্চিত্রে বিভিন্ন পার্শ্ব চরিত্রে অভিনয় করেন।
সাদা (অভিনেত্রী) সাদাফ মোহাম্মদ সাইয়েদ যিনি সাদা নামে পরিচিত হচ্ছেন একজন ভারতীয় অভিনেত্রী যিনি মূলত দক্ষিণ ভারতীয় ভাষার চলচ্চিত্রে কাজ করেছেন। তার গুরুত্বপূর্ণ চলচ্চিত্রগুলোর মধ্যে রয়েছে ২০০২ সালের তেলুগু চলচ্চিত্র 'জয়ম', 'আন্নিয়ান' (২০০৫, তামিল) এবং ২০০৭ এর 'উন্নালে উন্নালে' (তামিল)। ২০০২ সালে তার তেলুগু চলচ্চিত্র জয়ম ভালো ব্যবসা করতে পেরেছিল এবং এটির মাধ্যমেই তার চলচ্চিত্রে পদচারণা শুরু হয়, পরিচালক তেজা তাকে এই চলচ্চিত্রে অভিনয় করার সুযোগ দেন।
সাদা মহারাষ্ট্রের একটি মুসলিম পরিবারে জন্ম নেন। তার বাবা একজন চিকিৎসক এবং মাতা একজন ব্যাংক কর্মকর্তা।
শিমলা (অভিনেত্রী) ১৯৯৯ সালে শহীদুল ইসলাম খোকন পরিচালনায় "ম্যাডাম ফুলি" চলচ্চিত্রে অভিনয়ের মাধ্যমে চলচ্চিত্রাঙ্গনে প্রবেশ করেন। এই চলচ্চিত্রে শিমলা ও ফুলি দুটি চরিত্রে অভিনয় করে তিনি শ্রেষ্ঠ অভিনেত্রী বিভাগে জাতীয় চলচ্চিত্র পুরস্কার লাভ করেন। তিনিই প্রথম অভিনেত্রী যিনি তার অভিষেক চলচ্চিত্রেই শ্রেষ্ঠ অভিনেত্রীর জন্য জাতীয় চলচ্চিত্র পুরস্কার লাভ করেন। ২০০৯ সালে তিনি সৈয়দ অহিদুজ্জামান ডায়মন্ড পরিচালিত "গঙ্গাযাত্রা" চলচ্চিত্রে ফেরদৌস আহমেদ ও সাদিকা পারভিন পপির সাথে পার্শ্বচরিত্রে অভিনয় করেন। এই ছবিতে অভিনয়ের জন্য তিনি শ্রেষ্ঠ পার্শ্ব অভিনেত্রীর জন্য বাচসাস পুরস্কার লাভ করেন। তার অভিনীত অন্যান্য চলচ্চিত্র হল "রূপগাওয়াল", "নেকাব্বরের মহাপ্রয়াণ"।
মিলড্রেড হ্যারিস মিলড্রেড হ্যারিস (ইংরেজি: Mildred Harris; ২৯ নভেম্বর, ১৯০১ – ২০ জুলাই, ১৯৪৪) ছিলেন ২০শ শতাব্দীর শুরুর দিকের একজন মার্কিন চলচ্চিত্র অভিনেত্রী। তিনি চার্লি চ্যাপলিনের প্রথম স্ত্রী। হ্যারিস ১০ বছর বয়সে শিশু অভিনেত্রী হিসেবে তার কর্মজীবন শুরু করেন। তার অভিনীত প্রথম চলচ্চিত্র "দ্য পোস্ট টেলিগ্রাফার" (১৯১২)। তিনি প্রথম সবাক চলচ্চিত্র "মেলোডি অব লাভ" (১৯২৮) এ অভিনয় করেন। তিনি হলিউডের নির্বাক চলচ্চিত্র যুগের অন্যতম প্রচারণা এবং পারশ্রমিকপ্রাপ্ত অভিনেত্রী ছিলেন।
রাখী (অভিনেত্রী) রাখী মজুমদার (জন্ম: ১৫ আগস্ট, ১৯৪৭) ভারতীয় অধিরাজ্য বঙ্গের রাণাঘাট এলাকায় জন্মগ্রহণকারী বিখ্যাত ভারতীয় চলচ্চিত্র অভিনেত্রী। তিনি মূলতঃ হিন্দি চলচ্চিত্রে অভিনয় করেছেন। পাশাপাশি অনেকগুলো বাংলা চলচ্চিত্রেও অংশ নিয়েছেন তিনি। প্রখ্যাত ভারতীয় কবি, সুরকার, পরিচালক গুলজারের সাথে বৈবাহিক সম্পর্ক স্থাপনের প্রেক্ষিতে তিনি রাখী গুলজার নামে পরিচিতি পান।
রাশিয়ার চলচ্চিত্র ১৯৩০ এর দশকে মুক্তিপ্রাপ্ত জনপ্রিয় চলচ্চিত্রের মধ্যে রয়েছে সেই সময়ের প্রধান অভিনেত্রী লিউবোভ অরলোভা অভিনীত "ভিসলি রিবেয়াতা" (১৯৩৪), "জির্ক" (১৯৩৬), এবং "ভোলগা-ভোলগা" (১৯৩৮)।
১৯৩০ ও ১৯৪০ এর দশকে আইজেনস্টাইন "আলেক্সান্দ্‌র নেভ্‌স্কি" (১৯৩৮) ও "ইভান গ্রোজ্‌নি" (১৯৪৪) নামে দুটি ঐতিহাসিক মহাকাব্যিক চলচ্চিত্র পরিচালনা করেন।
১৯৪০ এর দশকে দ্বিতীয় বিশ্বযুদ্ধ শেষ হওয়ার পরপর সোভিয়েত রঙিন চলচ্চিত্র নির্মাণ শুরু হয়। এই সময়ে মুক্তিপ্রাপ্ত রঙিন চলচ্চিত্রের মধ্যে রয়েছে "কুবান্‌স্কি কাজাকি" (১৯৪৪), "কামেন্নিয় জভিতোক" (১৯৪৭), ও "কাজানিয়ে আ জামলি সিবির্স্কেয়্‌" (১৯৪৭)।
স্বস্তিকা মুখোপাধ্যায় স্বস্তিকা মুখোপাধ্যায় (জন্ম ১৩ ডিসেম্বর ১৯৮০) একজন ভারতীয় বাঙালি মডেল এবং অভিনেত্রী। তিনি অভিনেতা শন্তু মুখোপাধ্যায়ের কন্যা। স্বস্তিকার প্রথমে টেলিভিশন ধারাবাহিক "দেবদাসী" অভিনয়ের মাধ্যমে তার কর্মজীবন শুরু করেন। ২০০৩ সালে তিনি উর্মী চক্রবর্তী পরিচালিত "হেমন্তের পাখি" চলচ্চিত্রের মাধ্যমে বড় পর্দায় আত্মপ্রকাশ করেন। তার অভিনীত প্রথম প্রধান চরিত্রে অভিনয় করার সুযোগ পান রবি কিনাগী পরিচালিত "মাস্তান" চলচ্চিত্রে।
তৃষা (অভিনেত্রী) তৃষা কৃষ্ণন (জন্মঃ ৪ মে ১৯৮৩ সাল), বেশি পরিচিত তৃষা নামে, যিনি হলেন একজন চলচ্চিত্র অভিনেত্রী এবং মডেল, বিশেষত দক্ষিণাত্য ভারতীয় চলচ্চিত্র শিল্প-এ কাজ করে থাকেন। তিনি নিজেকে একজন প্রথম সারির অভিনেত্রী হিসেবে প্রতিষ্ঠিত করেন।
ইজাবেল আদজানি ১৯৭৫ সালের "লিস্তোয়ার দাদেল আশ." চলচ্চিত্রে "আদেল উ্যগো" চরিত্রে তাঁর অভিনয়ের জন্য তিনি তার প্রথম শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন। "কামিই ক্লোদেল" চলচ্চিত্রের জন্য তিনি তার দ্বিতীয় মনোনয়ন পান এবং তিনি প্রথম ফরাসি অভিনেত্রী হিসেবে বিদেশি ভাষার চলচ্চিত্রে অভিনয় করে দুটি একাডেমি পুরস্কারের মনোনয়ন পান। তিনি ১৯৮১ সালে "পোসেসিওঁ" ও "কোয়ার্টেট" চলচ্চিত্রের জন্য কান চলচ্চিত্র উৎসব থেকে শ্রেষ্ঠ অভিনেত্রীর পুরস্কার এবং ১৯৮৯ সালে "কামিই ক্লোদেল" চলচ্চিত্রের জন্য বার্লিন আন্তর্জাতিক চলচ্চিত্র উৎসব থেকে শ্রেষ্ঠ অভিনেত্রী বিভাগে রৌপ্য ভল্লুক অর্জন করেন। তার অভিনীত অন্যান্য উল্লেখযোগ্য চলচ্চিত্র হল "ল্য লোকাত্যার" (১৯৭৬), "নসফেরাটু ফান্টোম ডের নাখট" (১৯৭৯), "সাবওয়ে" (১৯৮৫), "দিয়াবোলিক" (১৯৯৬) এবং "সু লে জ্যুপ দে ফিই" (২০১৪)।
রবার্ট ডাউনি জুনিয়র অভিনীত চলচ্চিত্রের তালিকা ডাউনি "জোডিয়াক" (২০০৭) এবং বিদ্রুপাত্মক অ্যাকশন-কমেডিধর্মী "ট্রপিক থান্ডার" (২০০৮) চলচ্চিত্রে অভিনয় করলেন এবং পরের চলচ্চিত্রের জন্য তিনি 'শ্রেষ্ঠ পার্শ্ব অভিনেতা' হিসেবে একাডেমি পুরস্কার মনোনীত হয়েছিলেন। তার অভিনয়কৃত "দ্য অ্যাভেঞ্জার্স", "", "আয়রন ম্যান ৩" এবং ""— এদের প্রত্যেকটি $১ বিলিয়ন এর বেশি মার্কিন ডলার আয় করেছে। ডাউনি জুনিয়র এছাড়াও গাই রিচি কৃতক পরিচালনায় কিংবদন্তি গোয়েন্দা "শার্লক হোমস" (২০০৯) এবং "" (২০১১) চলচ্চিত্রে মুখ্য চরিত্রের ভূমিকায় অভিনয় করেছেন।  তিনি শার্লক হোমস চলচ্চিত্রে তার ভূমিকার জন্য শ্রেষ্ঠ অভিনেতার গোল্ডেন গ্লোব পুরস্কার পেয়েছেন।
ট্যান্ডি নিউটন মেলানি ট্যান্ডিউই "ট্যান্ডি" নিউটন (; জন্ম: ৬ নভেম্বর ১৯৭২) হলেন একজন ইংরেজ অভিনেত্রী। তিনি একাধিক ব্রিটিশ ও মার্কিন চলচ্চিত্রে কেন্দ্রীয় চরিত্রে অভিনয় করেছেন। তার অভিনীত উল্লেখযোগ্য চলচ্চিত্র ভূমিকাসমূহ হল "বিলাভড" (১৯৯৮)-এ নাম ভূমিকা, "মিশন: ইম্পসিবল টু" (২০০০)-এ নিয়া নর্ডফ, "ক্র্যাশ" (২০০৪)-এ ক্রিস্টিন, "দ্য পারসুইট অব হ্যাপিনেস" (২০০৬)-এ লিন্ডা, "নরবিট" (২০০৭)-এ কেট টমাস, "২০১২" (২০০৯)-এ লরা উইলসন, "ফর কালারড গার্লস" (২০১০)-এ ট্যাঞ্জি অ্যাডর্স এবং "সলো: আ স্টার ওয়ার্স স্টোরি" (২০১৮)-এ ভ্যাল। "ক্র্যাশ" চলচ্চিত্রে অভিনয়ের জন্য তিনি শ্রেষ্ঠ পার্শ্বচরিত্রে অভিনেত্রী বিভাগে বাফটা পুরস্কার অর্জন করেন।
অপু বিশ্বাস ২০১৩ সালে অপু শরৎচন্দ্র চট্টোপাধ্যায়ের "দেবদাস" উপন্যাস অবলম্বনে নির্মিত "একই নামের" চলচ্চিত্রে পার্বতী চরিত্রে অভিনয় করেন। চাষী নজরুল ইসলাম পরিচালিত এই চলচ্চিত্রে তার সহ-অভিনয়শিল্পী ছিলেন শাকিব খান ও মৌসুমী। এছাড়া তিনি "মাই নেম ইজ খান", ও "প্রেমিক নাম্বার ওয়ান" ছবিতে অভিনয় করেন। "মাই নেম ইজ খান" ছায়াছবিটি ঢালিউডের সর্বকালের সবচেয়ে ব্যবসাসফল চলচ্চিত্রের সেরা দশ তালিকায় স্থান করে নেয়। এছাড়া অপু এই চলচ্চিত্রে অভিনয়ের জন্য সেরা অভিনেত্রী বিভাগে বাচসাস পুরস্কার লাভ করেন। পরের বছর "ভালোবাসা এক্সপ্রেস", "সেরা নায়ক", "দুই পৃথিবী", "ডেয়ারিং লাভার","জয় চৌধুরী", ও "শিরিন শিলা" অভিনীত "হিটম্যান", "" চলচ্চিত্রে অভিনয় করেন। ঈদুল ফিতরে মুক্তিপ্রাপ্ত "হিরো: দ্যা সুপারস্টার" ব্যবসাসফল হয় এবং ঢালিউডের সর্বকালের সবচেয়ে ব্যবসাসফল চলচ্চিত্রের সেরা দশে স্থান করে নেয়। অপু এবছর "ডেয়ারিং লাভার" ছবিতে অভিনয়ের জন্য ষষ্ঠবারের মত মেরিল-প্রথম আলো পুরস্কার তারকা জরিপে সেরা চলচ্চিত্র অভিনেত্রী বিভাগে মনোনয়ন লাভ করেন।
ভূমি পেড়নেকর যশ রাজ ফিল্মসের সাথে পেড়নেকরের তিনটি চলচ্চিত্রের চুক্তি হয়। ২০১৫ সালে "দম লগা কে হইশা" চলচ্চিত্র দিয়ে তার বলিউডে অভিষেক হয়। আয়ুষ্মান খুরানার বিপরীতে অভিনয় করা এই চলচ্চিত্রে তাকে স্থুলকায় তরুণী সন্ধ্যা ভার্মা চরিত্রে দেখা যায়। "ডেইলি নিউ অ্যান্ড অ্যানালাইসিস"-এর এক প্রতিবেদনে তিনি বলেন অতিরিক্ত স্থুলকায় হওয়া সত্ত্বেও এই চলচ্চিত্রে কাজের জন্য শুটিং শুরুর পূর্বে তিনি আরও ১২ কেজি ওজন বাড়ান। চলচ্চিত্রের চিত্রায়ন শেষ হওয়ার পূর্বে তিনি ওজন কমাতে থাকেন এবং সামাজিক যোগাযোগ মাধ্যমে তিনি সেইসব পদ্ধতি ও প্রক্রিয়া শেয়ার করেন। চলচ্চিত্রটি মুক্তির পূর্বেই তিনি অনেকাংশে তার ওজন কমিয়ে ফেলেন। ছবিটি মুক্তির পর তা স্লিপার হিট তকমা লাভ করে। রাজিব মাসান্দ এই চলচ্চিত্রের পর্যালোচনায় লিখেন, "পেড়নেকর নিশ্চিতভাবে এই ছবির একটি অংশে প্রভাব বিস্তার করেছেন যা সন্ধ্যার প্রতি আপনাকে আগ্রহী করে তুলবে।" পেড়নেকর তার কাজের জন্য শ্রেষ্ঠ নবাগত অভিনেত্রী বিভাগে ফিল্মফেয়ার পুরস্কার অর্জন করেন।
একই বছর পেড়নেকর ওয়াই-ফিল্মসের একটি মিনি ওয়েব ধারাবাহিক "ম্যান্‌স ওয়ার্ল্ড"-এ অভিনয় করেন। লিঙ্গ অসমতা নিয়ে নির্মিত চার খণ্ডের ধারাবাহিকটি ২০১৫ সালের ২৯সে সেপ্টেম্বরে ইউটিউবে প্রকাশিত হয়। এতে আরও অভিনয় করেন অভিনেত্রী পরিণীতি চোপড়া, কালকি কেকলাঁ ও রিচা চাড্ডা। এক বছর অনুপস্থিতির পর তিনি শ্রী নারায়ণ সিংয়ের অভিষেক চলচ্চিত্র "" (২০১৭) ছবিতে অক্ষয় কুমারের বিপরীতে অভিনয় করেন। এতে তিনি খোলা মাঠে মলত্যাগ প্রতিরোধে ভূমিকা পালনকারী এক ভারতীয় তরুণী চরিত্রে অভিনয় করেন। "এনডিটিভি"-র শৈবাল চ্যাটার্জি চলচ্চিত্রটি অপছন্দ করলেও "ছোটখাট একটি বিপ্লবের প্রধান অনুঘটক" হিসেবে পেড়নেকরের কাজের প্রশংসা করেন। চলচ্চিত্রটি বাণিজ্যিকভাবে সফল হয় এবং ২১৬ কোটি রূপীর বেশি আয় করে।
নির্ভয় নাদিয়া মেরি অ্যান ইভান্স এছাড়া তাঁর মঞ্চনাম ফেয়ারলেস "নির্ভয়" নাদিয়া () নামে পরিচিত; (০৮ জানুয়ারি ১৯০৮ – ০৯ জানুয়ারি ১৯৯৬) একজন ভারতীয় অভিনেত্রী তথা স্টান্টওম্যান ছিলেন, তিনি ভারতীয় চলচ্চিত্রের প্রাথমিক যুগে নারী প্রধান, ১৯৩৫ খ্রিস্টাব্দে মুক্তিপ্রাপ্ত "হান্টারওয়ালি" চলচ্চিত্রে অভিনয়ের মাধ্যমে একজন চটকদার সাহসী অভিনেত্রী হিসেবে পরিচিতিলাভ করেন।
লালন লালনকে নিয়ে কয়েকটি চলচ্চিত্র ও তথ্যচিত্র নির্মিত হয়েছে। ১৯৭২ খ্রিস্টাব্দে সৈয়দ হাসান ইমাম পরিচালনা করেন "লালন ফকির" চলচ্চিত্রটি। শক্তি চট্টোপাধ্যায় ১৯৮৬ খ্রিস্টাব্দে একই নামে একটি চলচ্চিত্র নির্মাণ করেন। ম. হামিদ ১৯৮৮ খ্রিস্টাব্দে পরিচালনা করেন তথ্যচিত্র "দ্যাখে কয়জনা" যা বাংলাদেশে টেলিভিশনে প্রদর্শিত হয়। তানভীর মোকাম্মেল ১৯৯৬ সালে পরিচালনা করেন তথ্যচিত্র "অচিন পাখি"। ২০০৪ সালে তানভির মোকাম্মেলের পরিচালনায় "লালন" নামে একটি চলচ্চিত্র নির্মাণ করা হয় । এ চলচ্চিত্রটিতে লালনের ভূমিকায় অভিনয় করেন রাইসুল ইসলাম আসাদ এবং এটি জাতীয় চলচ্চিত্র পুরস্কার অর্জন করে । এছাড়া ২০১০ এ সুনীল গঙ্গোপাধ্যায়ের উপন্যাস অবলম্বনে গৌতম ঘোষ "মনের মানুষ" নামে একটি চলচ্চিত্র নির্মাণ করে যা ২০১০ খ্রিস্টাব্দে ৪১তম ভারতীয় চলচ্চিত্র উৎসবে সেরা চলচ্চিত্রের পুরস্কার লাভ করে। উল্লেখ্য যে এই চলচ্চিত্রে লালনকে কোন উল্লেখযোগ্য সূত্র ছাড়াই হিন্দু হিসাবে উপস্থাপন করা হয়েছে। এই চলচ্চিত্রটি অনেক সমালোচনার মুখোমুখি হয়। ২০১১ সালে মুক্তি পায় হাসিবুর রেজা কল্লোল পরিচালিত ‘অন্ধ নিরাঙ্গম’ নামের চলচ্চিত্র । এ চলচ্চিত্রটিতে লালনের দর্শন ও বাউলদের জীবনযাপন তুলে ধরা হয়েছে । এটিতে অভিনয় অভিনয় করেছেন জয়ন্ত চট্টোপাধ্যায়, রোকেয়া প্রাচী, আনুশেহ্ অনাদিল প্রমুখ ।
মার্কিন কবি এলেন গিন্সবার্গ লালনের দর্শনে প্রভাবিত হন এবং তার রচনাবলীতেও লালনের রচনাশৈলীর অনুকরণ দেখা যায়। তিনি "After Lalon" নামে একটি কবিতাও রচনা করেন। রবীন্দ্রনাথ ঠাকুর বলেন তিনি লালনের "আছে যার মনের মানুষ সে মনে" এই গানে উল্লেখিত "মনের মানুষ" কে তা আবিষ্কার করতে পেরেছেন। এ প্রসঙ্গে তিনি একটি কবিতাও রচনা করেন। যার কথা ছিল "আমার প্রাণের মানুষ আছে প্রাণে, তাই হেরি তায় সকলখানে..."
ভাল থেকো ভাল থেকো হল গৌতম হালদার পরিচালিত ২০০৩ সালের ভারতীয় বাংলা ভাষার নাট্য চলচ্চিত্র। এটি লিনা গঙ্গোপাধ্যায়ের "জন্মদিন" গল্প অবলম্বনে নির্মিত হয়েছে। এতে শ্রেষ্ঠাংশে অভিনয় করেন সৌমিত্র চট্টোপাধ্যায়, জয় সেনগুপ্ত, দেবশংকর হালদার ও বিদ্যা বালান। এটি বিদ্যার অভিষেক চলচ্চিত্র।
চিদানন্দ দাসগুপ্ত চিদানন্দ দাসগুপ্ত (জন্ম: ১৯২১ - মৃত্যু: ২২ মে, ২০১১) ভারতীয় চলচ্চিত্র নির্মাতা, চলচ্চিত্র সমালোচক, চলচ্চিত্র ইতিহাসবিদ এবং কলকাতা ফিল্ম সোসাইটির অন্যতম প্রতিষ্ঠাতা। তার মেয়ে অপর্ণা সেন একজন নামী চলচ্চিত্রী অভিনেত্রী এবং চলচ্চিত্র পরিচালক।
অপু বিশ্বাস অভিনীত চলচ্চিত্রের তালিকা অপু বিশ্বাস (১১ অক্টোবর ১৯৮৩) একজন বাংলাদেশী চলচ্চিত্র অভিনেত্রী।তিনি আমজাদ হোসেনের কাল সকালে চলচ্চিত্রে তার অভিষেক করেন।
মৌসুমী আরিফা পারভিন জামান মৌসুমী (জন্ম: ৩ নভেম্বর, ১৯৭৩ ) যিনি মৌসুমী নামে অধিক পরিচিত একজন বাংলাদেশী জনপ্রিয় চলচ্চিত্র অভিনেত্রী। মৌসুমী অভিনীত প্রথম ছায়াছবি "কেয়ামত থেকে কেয়ামত"। তিনি দুই শতাধিক ছায়াছবিতে অভিনয় করেছেন। চলচ্চিত্রের পাশাপাশি ছোট পর্দার বেশ কিছু নাটক ও বিজ্ঞাপন চিত্রে অভিনয় করেছেন মৌসুমী। এছাড়া ২০০৩ সালের চলচ্চিত্র "কখনো মেঘ কখনো বৃষ্টি" পরিচালনার মাধ্যমে একজন পরিচালক হিসেবে আত্মপ্রকাশ করেন। মৌসুমীর নিজস্ব প্রযোজনা প্রতিষ্ঠানও আছে। চলচ্চিত্রে অভিনয়ের জন্য তিনি তিনবার জাতীয় চলচ্চিত্র পুরস্কার পান। এছাড়াও অর্জন করেন একাধিক বাচসাস পুরস্কার ও মেরিল প্রথম আলো পুরস্কার।
রিয়াজ অভিনীত চলচ্চিত্রের তালিকা রিয়াজ উদ্দিন আহমেদ সিদ্দিক, জনপ্রিয় পরিচিতি রিয়াজ (; জন্ম: ২৬ অক্টোবর, ১৯৭২) একজন বাংলাদেশী চলচ্চিত্র অভিনেতা। তিনি ১৯৯৫ সালে বাংলার নায়ক চলচ্চিত্রে অভিনয়ের মাধ্যমে চলচ্চিত্র জগতে পদার্পণ করেন। যদিও প্রথম চলচ্চিত্রটি তাঁকে প্রশন্ত সুনাম প্রদান করেনি। ১৯৯৭ সালে মহাম্মদ হান্নান পরিচালিত "প্রাণের চেয়ে প্রিয়" চলচ্চিত্রটি অসাধারণ ব্যবসায়িক সাফল্য লাভ করে এবং রাতারাতি জনপ্রিয়তার শীর্ষে চলে আসেন। তিনি বাংলাদেশের অনেক গুনী পরিচালকের সাথে কাজ করে অসংখ্য চলচ্চিত্রে অভিনয় করে বাণিজ্যিকভাবে সফল হয়েছেন। এছাড়াও রিয়াজ ভারতের বিখ্যাত চলচ্চিত্রকার ও অভিনেতা মহেশ মাঞ্জরেকার এর ইট ওয়াজ রেইনিং দ্যাট নাইট নামে একটি ইংরেজী চলচ্চিত্রে অভিনয় করেছেন। এই চলচ্চিত্রে রিয়াজ বলিউডের খ্যাতনামা অভিনেত্রী সুশমিতা সেনের সাথে কাজ করেছেন।
অমৃতা খান অমৃতা খান (ইংরেজি: Amrita Khan) (জন্ম: ২৪ ডিসেম্বর ১৯৯৭) বাংলাদেশী অভিনেত্রী এবং মডেল। TVC এর নাচের মাধ্যমে তিনি মিডিয়াতে প্রথম পা রাখেন ২০০২ সালে। তিনি একটি নাটকেও কাজ করেছেন যার নাম "উনিশ বছর পরে"। ২০১৩ সালে বাংলাদেশী চলচ্চিত্রে তার অবির্ভাব ঘটে রয়েল এবং অনিক দু'জন নতুন পরিচালকের যৌথ পরিচালনায় "গেইম" চলচ্চিত্রের মাধ্যমে, চলচ্চিত্রটি মুক্তি পায় ২০১৫ সালের ২রা জানুয়ারি। চলচ্চিত্র ছাড়াও তিনি বেশ কিছু বিজ্ঞাপন চিত্রেও অংশ নিয়েছেন। ১৯৯৬ সালে মুক্তি পাওয়া সালমান শাহ এবং মৌসুমী অভিনীত চলচ্চিত্র "অন্তরে অন্তরে"-এর রিমেক চলচ্চিত্রে তিনি বর্তমানে কাজ করছেন, রিমেকের পরিচালক আতিক রহমান।
শাহরুখ খান অভিনীত চলচ্চিত্রের তালিকা ১৯৯৫ সালে, খান আদিত্য চোপড়া পরিচালিত অত্যন্ত ব্যবসাসফল রোমান্স চলচ্চিত্র "দিলওয়ালে দুলহানিয়া লে যায়েঙ্গে"-তে কাজলের বিপরীতে অভিনয় করেন যা সর্বকালের দীর্ঘতম চলমান ভারতীয় চলচ্চিত্র হিসেবে স্বীকৃতি অর্জন করে। তিনি যশ চোপড়া পরিচালিত "দিল তো পাগল হ্যায়" (১৯৯৭) চলচ্চিত্রে মাধুরী দীক্ষিত এবং করিশমা কাপুরের বিপরীতে, করন জোহর পরিচালিত ব্লকবাস্টার "কুছ কুছ হোতা হ্যায়" (১৯৯৮) চলচ্চিত্রে কাজল এবং রাণী মুখার্জীর বিপরীতে এবং "কাভি খুশি কাভি গাম..." (২০০১) চলচ্চিত্রে কাজলের বিপরীতে অভিনয়ের মাধ্যমে তাঁর এই রোমান্টিক ভূমিকা অব্যাহত রাখেন এবং সাফল্য অর্জন করেন। ১৯৯৯ সালে, খান পরিচালক আজিজ মির্জা এবং অভিনেত্রী জুহি চাওলার সাথে "ড্রিমজ্ আনলিমিটেড" নামে যৌথভাবে একটি প্রযোজনা প্রতিষ্ঠান শুরু করেন। এবং এর অধীনে আজিজ মির্জার পরিচালনায়, জুহি চাওলার বিপরীতে কমেডি-নাট্য চলচ্চিত্র "ফির ভি দিল হ্যায় হিন্দুস্তানি" (২০০০) মুক্তি দেন। এই চলচ্চিত্রটি তাঁদের পরবর্তী প্রযোজনা "অশোকা" (২০০০) চলচ্চিত্রের মতোই বাণিজ্যিকভাবে ব্যর্থ হয়। ফলে নেতৃত্বস্থানীয় সমালোচকগণ মনে করেন খানের কর্মজীবনে অনিবার্য অবনতি আসন্ন। খানের কর্মজীবনে পুনরায় সাফল্যের দেখা মেলে, যখন ২০০২ সালে সঞ্জয় লীলা বনসালী তাঁকে "দেবদাস" চলচ্চিত্রে একজন বিষণ্ণ প্রেমিকের ভূমিকায় দীক্ষিত এবং ঐশ্বরিয়া রাইয়ের বিপরয়তে অভিনয়ের সুযোগ দেন। চলচ্চিত্রটি আন্তর্জাতিক সাফল্য অর্জন করে এবং খান সমালোচকদের দ্বারা ব্যাপক প্রশংসিত হন। ২০০৪ সালে খান তাঁর স্ত্রী গৌরী খানের সাথে যৌথভাবে রেড চিলিস এন্টারটেনমেন্ট নামে আরেকটি প্রযোজনা প্রতিষ্ঠান শুরু করেন। এবং প্রথম প্রযোজিত চলচ্চিত্র "ম্যায় হুঁ না" (২০০৪) বক্সঅফিসে সাফল্য অর্জন করে।
চলচ্চিত্রে নগ্নতা চলচ্চিত্রে নগ্নতা হচ্ছে কোনো একটি চলচ্চিত্রে কোনো মানুষকে নগ্ন উপস্থাপন করা, এই নগ্নতা হতে পারে সম্পূর্ণ বা আংশিক কাহিনী এবং পরিস্থিতির প্রয়োজনে। আধুনিক চলচ্চিত্রের জন্মলগ্ন থেকেই ('৫০ এর দশক) কাহিনীর প্রয়োজনে নগ্নতা দেখানো হবে নাকি হবেনা এনিয়ে বিতর্ক চলে আসছে, তাছাড়া সংশ্লিষ্ট চলচ্চিত্রের সঙ্গে সংযুক্ত যে অভিনেতা বা অভিনেত্রী ক্যামেরার সামেন নগ্ন হতে চান কিনা, এটাও একটা গুরুত্বপূর্ণ বিষয়। আজ পর্যন্ত বহু অভিনেতা এবং অভিনেত্রী কাহিনীর প্রয়োজনে তাদের অভিনীত চলচ্চিত্রে নগ্ন হয়েছেন কখনো আংশিকভাবে বা কখনো সম্পূর্ণভাবে, আবার কখনোবা বডি-ডাবল (অন্য একজন মানুষকে) বা ডামি (নকল নগ্নতা) এর আশ্রয় নিতে বাধ্য হয়েছেন।
রুক্মিণী মৈত্র রুক্মিণী মৈত্র (জন্ম: ২৭ জুন ১৯৯২) হলেন একজন ভারতীয় বাঙালি অভিনেত্রী ও মডেল। তিনি বহু আঞ্চলিক, জাতীয় ও আন্তর্জাতিক পন্য ও ম্যাগাজিনে শুভেচ্ছা দূত হিসাবে কাজ করেছেন। এর মাধ্যমে তিনি নিজেকে প্রতিষ্ঠা করেছেন। রুক্মিণী মৈত্রের অভিনীত প্রথম চলচ্চিত্র "চ্যাম্প" মুক্তি পায় ২০১৭ সালে।
প্রীতি জিনতা ২০০৪ সালে জিন্টা ফারহান আখতারের নাট্যধর্মী "লক্ষ্য" চলচ্চিত্রে হৃতিক রোশনের বিপরীতে টিভি সাংবাদিক রোমিলা দত্ত চরিত্রে অভিনয় করেন। ছবিটি ১৯৯৯ সালের কারগিল যুদ্ধের ঘটনা অবলম্বনে নির্মিত, এতে জিন্টার চরিত্রটি এই যুদ্ধের সংবাদ সংগ্রহকারী একমাত্র নারী প্রতিবেদক টিভি সাংবাদিক বারখা দত্তের অনুকরণে রচিত হয়। চলচ্চিত্রটি সমাদৃত হলেও তার অভিনয় মিশ্র প্রতিক্রিয়া লাভ করে। "আউটলুক" সাময়িকীর নম্রতা জোশি তার টিভি সংবাদ পাঠের প্রচেষ্টার বিষয়টি পছন্দ করেন; অন্যদিকে "রেডিফ ডটকম"-এ বলা হয়, "জিন্টা খুব ভালো একটি চরিত্র পেয়েছে এবং চলচ্চিত্রেও বেশ সময় পেয়েছে, এবং খুব বেশি দর্শনীয় না হলেও তিনি ভাল কাজ করেছেন।" একই বছর তিনি যশ চোপড়ার প্রণয়ধর্মী "বীর-জারা" চলচ্চিত্রে শাহরুখ খানের বিপরীতে নারী মুখ্য চরিত্রে অভিনয় করেন। এটি যশ রাজ ফিল্মসের প্রযোজনায় তার অভিনীত প্রথম চলচ্চিত্র। এতে ভারতীয় সেনা কর্মকর্তা বীর প্রতাপ সিং এবং পাকিস্তানি তরুণী জারা হায়াত খানের প্রেমের গল্প বর্ণিত হয়েছে। ছবিটি বার্লিন চলচ্চিত্র উৎসবে উদ্বোধনী প্রদর্শনীসহ আন্তর্জাতিক অঙ্গনে মুক্তি পায় এবং বিশ্বব্যাপী ৯৪ কোটি রুপি আয়কারী ছবিটি সে বছরে ভারতে ও ভারতের বাইরে সর্বাধিক আয়কারী হিন্দি চলচ্চিত্র ছিল। ছবিটি কয়েকটি প্রধানতম ভারতীয় পুরস্কার আয়োজনে শ্রেষ্ঠ চলচ্চিত্রসহ একাধিক পুরস্কার লাভ করে এবং প্রীতি তার কাজের জন্য চতুর্থবারের মত শ্রেষ্ঠ অভিনেত্রী বিভাগে ফিল্মফেয়ার পুরস্কারে মনোনীত হন। "ভ্যারাইটি" তাকে তার প্রজন্মের সবচেয়ে চিত্তাকর্ষক তরুণ অভিনেত্রী বলে অভিহিত করে এবং লিখে, "তিনি একগুঁয়ে জারা চরিত্রে তার স্বাভাবিকতায় ছিলেন।" "বীর-জারা" জিন্টার দ্বিতীয় সর্বোচ্চ আয়কারী চলচ্চিত্র এবং দুই বছরের মধ্যে টানা তৃতীয় সফল চলচ্চিত্র।
দিঘী দিঘী কাজী হায়াত পরিচালিত ‘কাবুলিওয়ালা’ চলচ্চিত্রের মাধ্যমে শিশু শিল্পী হিসেবে চলচ্চিত্রে প্রবেশ করেন । চলচ্চিত্রে অভিনয়ের আগে গ্রামীনফোনের বিজ্ঞাপনে অভিনয় করে সকলের নজরে আসেন দিঘী। কাজী হায়াৎ পরিচালিত ‘কাবুলিওয়ালা’ দিঘী অভিনীত প্রথম চলচ্চিত্র। প্রথম চলচ্চিত্রে অভিনয় করেই ২০০৬ সালে ‘শ্রেষ্ঠ শিশুশিল্পী’ হিসেবে জাতীয় চলচ্চিত্র পুরস্কার অর্জন করে দিঘী। তারপরে আরও দুটি চলচ্চিত্রে অভিনয়ের কারণে শ্রেষ্ঠ শিশু চলচ্চিত্র অভিনেত্রী হিসেবে জাতীয় চলচ্চিত্র পুরস্কার জয় করে সে।
রকি (১৯৮১-এর চলচ্চিত্র) রকি হচ্ছে ১৯৮১ সালে মুক্তিপ্রাপ্ত একটি হিন্দি চলচ্চিত্র যেটি ছিলো বলিউডের অন্যতম লিডিং অভিনেতা সঞ্জয় দত্ত'র জীবনের অভিনীত প্রথম চলচ্চিত্র যদিও ১৯৭১ সালে 'রেশমা অর শেরা' নামের চলচ্চিত্রে তিনি শিশুশিল্পী হিসেবে কিছুক্ষণের জন্য অভিনয় করেছিলেন কিন্তু এই "রকি" ছিলো তাঁর জীবনের প্রথম কর্ম যেটা তাকে বলিউডে ঢুকিয়ে দেয়। চলচ্চিত্রটি তাঁর পিতা সুনীল দত্ত পরিচালনা করেছিলেন, সঞ্জয় এর সঙ্গে নায়িকা হিসেবে অভিনয় করেছিলেন টিনা মুনিম। চলচ্চিত্রটির আরো গুরুত্বপূর্ণ ভূমিকায় ছিলেন রীনা রায়, আমজাদ খান, শক্তি কাপুর, রাখী এবং অরুণা ইরানী। অরুণা এই চলচ্চিত্রের জন্য সেরা সহ-অভিনেত্রী ক্যাটাগরিতে ফিল্মফেয়ার নমিনেশন পেয়েছিলেন যেটি ছিলো চলচ্চিত্রটির জন্য একমাত্র নমিনেশন।
দিলারা জামান দিলারা জামানের কর্মজীবন শুরু হয় শিক্ষকতা দিয়ে। তার প্রথম টেলিভিশনে অভিনয় করেন ১৯৬৬ সালে "ত্রিধরা" নাটকে। এই নাটকে তার মায়ের চরিত্রে অভিনয় করেছিলেন নাট্যকার মুনীর চৌধুরীর স্ত্রী লিলি চৌধুরী। তার অভিনীত প্রথম ধারাবাহিক নাটক "সকাল সন্ধ্যা"। ১৯৯৩ সালে তিনি মোরশেদুল ইসলাম পরিচালিত স্বল্পদৈর্ঘ্য চলচ্চিত্র "চাকা"-এ অভিনয় করেন। তার অভিনীত প্রথম চলচ্চিত্র হুমায়ূন আহমেদ পরিচালিত বাংলাদেশের স্বাধীনতা যুদ্ধভিত্তিক চলচ্চিত্র "আগুনের পরশমণি"। ২০০৮ সালে তিনি মুরাদ পারভেজ পরিচালিত "চন্দ্রগ্রহণ" চলচ্চিত্রে ময়রা মাসী চরিত্রে অভিনয় করেন। এই চরিত্রে অভিনয়ের জন্য তিনি একই চলচ্চিত্রের তার সহশিল্পী চম্পার সাথে যৌথভাবে শ্রেষ্ঠ পার্শ্ব অভিনেত্রী বিভাগে জাতীয় চলচ্চিত্র পুরস্কার লাভ করেন।
ফিন উল্ফহার্ড ফিন ওল্ফহার্ড (জন্ম ডিসেম্বর ২৩, ২০০২) একজন কানাডীয় অভিনেতা এবং কন্ঠ অভিনেতা। তিনি মার্কিন সম্প্রচার ভিত্তিক প্রতিষ্ঠান নেটফ্লিক্স-এর কল্পবিজ্ঞান দৃশ্যকাব্যসমৃদ্ধ ধারাবাহিক স্ট্রেঞ্জার থিংস-এ তার অভিনীত ভূমিকা মাইল হুইলার, এবং ২০১৭ সালে মুক্তিপ্রাপ্ত জনপ্রিয় চলচ্চিত্র ইট, যেটি জনপ্রিয় মার্কিন লেখক স্টিভেন কিং এর বিখ্যাত উপন্যাস ইট এর চলচ্চিত্র সংস্করণ, সেখানে তার ভূমিকা রিচি টোজিয়ার-এর জন্য সবার নিকট বিশেষ ভাবে পরিচিত।
শ্রাবন্তী চট্টোপাধ্যায় শ্রাবন্তী ভারতীয় বাংলা চলচ্চিত্রের একজন সফল অভিনেত্রী। তিনি ১৯৯৭ সালে "মায়ার বাঁধন"-এ অভিনয়ের মাধ্যমে তার বর্নালী জীবন শুরু করেন। ২০০৩ সালে তার প্রথম বড় ধরণের কাজ "চ্যাম্পিয়ন"। তিনি পরিচালক রাজিব বিশ্বাসকে বিয়ে করেন। এরপর তিনি পুরোপুরি সংসারি হয়ে যান এবং ২০০৮ সালে আবারও "ভালবাসা ভালবাসা"তে অভিনয়ের মাধ্যমে ফিরে আসেন। ২০১৩ সালে তিনি রবি কিনাগী পরিচালিত জিতের বিপরীতে "দিওয়ানা" এবং অপর্ণা সেন পরিচালিত "গয়নার বাক্স"-এ অভিনয় করেন। পরবর্তীতে অভিনীত অন্যান্য চলচ্চিত্রের মধ্যে অন্যতম দেবের বিপরীতে "বিন্দাস"। রাজ চক্রবর্তীর পরবর্তী চলচ্চিত্র "কাঠমাণ্ডুতেও তিনি অভিনয় করেছেন।
চলচ্চিত্রে নগ্নতা যুক্তরাষ্ট্রে ১৯১৫ সালে "ইন্সপাইরেশন" নামের একটি চলচ্চিত্র মুক্তি পায় যেটিতে মুখ্য ভূমিকায় অভিনয় করা এক নারী নগ্ন হয়েছিলেন, এটিই ছিলো যুক্তরাষ্ট্রের প্রথম নগ্নতা প্রদর্শনকারী চলচ্চিত্র। চলচ্চিত্রটিতে নগ্নতার বিষয় ছিলো এক চিত্রশিল্পীর জন্য নগ্ন হওয়া কারণ তিনি নগ্ন ছবি আঁকবেন, অড্রি মান্সন নামের এক অভিনেত্রী চরিত্রটিতে অভিনয় করেন। ইনি আবার ১৯১৬ সালে মুক্তিপ্রাপ্ত "পিওরিটি" নামের একটি চলচ্চিত্র অভিনয় করেন নগ্ন হয়ে, শুধু একটি স্থিরচিত্রে তাকে দেখানো হয়, নিতম্ব এবং স্তন দেখা যাচ্ছে এমন ছবি। এ্যানেট কেলারম্যান নামের এক অস্ট্রেলীয় নারী যিনি ভালো সাঁতারু ছিলেন ১৯১৬ সালের মার্কিন চলচ্চিত্র "এ ডটার অফ দ্যা গড্স" এ সম্পূর্ণ নগ্ন হয়ে অভিনয় করেন, কিন্তু তার শরীর তার মাথার চুল দিয়ে ঢাকা ছিলো। এই কেলারম্যান ১৯১২ সাল পর্যন্ত বেশ কয়েকটি চলচ্চিত্রে অভিনয় করেন যা এখন আর পাওয়া যায়না, তিনি ওগুলোতে নগ্ন হয়েছিলেন নাকি হননি সেটিও জানা যায়না, তার নিজের দেশ অস্ট্রেলিয়াতে তার অভিনীত ১৯১০ সালের দুটি চলচ্চিত্র অনেক পরে খুঁজে পাওয়া গিয়েছিলো।